Ev. č. Zmluvy Objednávateľa:

Ev. č. Zmluvy Zhotoviteľa:

**ZMLUVA O DIELO**

**(Výmena SCADA systému)**

uzavretá podľa ust. § 56 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o VO“), ust. § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a podľa ust. § 91 zákona č. 185/2015 Z.z. Autorský zákon v znení neskorších predpisov (ďalej len „Autorský zákon“)

(ďalej len „Zmluva”)

medzi:

|  |  |
| --- | --- |
| **1. Objednávateľ** | **SPP – distribúcia, a. s.** |
| Sídlo | Mlynské nivy 44/b, 825 11 Bratislava |
| Zapísaná v | Obchodnom registri Okresného súdu Bratislava I, Oddiel: Sa, Vložka č.: 3481/B |
| IČO | 35 910 739 |
| IČ DPH | SK2021931109 |
| DIČ | 2021931109 |
| Bankové spojenie I. | Tatra banka, a.s. |
| Číslo účtu (IBAN) | SK64 1100 0000 0026 2771 2668 |
| SWIFT (BIC) | TATRSKBX |
| Bankové spojenie II. | Všeobecná úverová banka, a.s. |
| Číslo účtu (IBAN) | SK74 0200 0000 0000 0111 9353 |
| SWIFT (BIC) | SUBASKBX |
| Zastúpená |  |
| (ďalej len „Objednávateľ“) |  |

|  |  |
| --- | --- |
| **2. Zhotoviteľ** |  |
| Sídlo |  |
| Zapísaná v |  |
| IČO |  |
| IČ DPH |  |
| DIČ |  |
| Bankové spojenie |  |
| Číslo účtu (IBAN) |  |
| SWIFT (BIC) |  |
| Zastúpená |  |
| (ďalej len „Zhotoviteľ“) |  |

(ďalej spolu tiež „zmluvné strany” alebo osobitne „zmluvná strana”)

Úvodné ustanovenia

* 1. Účelom, za ktorým Objednávateľ so Zhotoviteľom uzatvára túto Zmluvu je záujem Objednávateľa na včasnom vykonaní Diela – **Výmena SCADA systému,** v kvalite v zmysle požiadaviek Zmluvy, tak aby bolo zabezpečené riadne fungovanie SCADA systému. SCADA má zásadný význam pre zabezpečenie riadenia a monitorovania distribúcie zemného plynu na celom území SR Objednávateľom. Riadne a včasné poskytovanie plnenia podľa tejto Zmluvy Zhotoviteľom Objednávateľovi má pre činnosť Objednávateľa strategický význam.
  2. Táto Zmluva sa uzatvára ako výsledok procesu verejného obstarávania, postupom rokovacieho konania so zverejnením, vyhláseného Objednávateľom pod názvom Výmena systému SCADA a zverejneného vo Vestníku verejného obstarávania č. [●] zo dňa [●], značka [●] – [●] (ďalej aj „Verejné obstarávanie na predmet zákazky: Výmena systému SCADA“).
  3. Zmluvné strany vyhlasujú, že údaje uvedené v Zmluve sú v súlade so skutočným stavom ku dňu uzavretia Zmluvy.
  4. Zhotoviteľ vyhlasuje, že:
     1. je oprávnený vykonávať všetky činnosti, na ktoré sa zaviazal v tejto Zmluve, resp. že výkon činností, na ktoré Zhotoviteľ nie je oprávnený, zabezpečí prostredníctvom osôb, ktoré oprávnenie na výkon predmetných činností majú,
     2. má dostatočné personálne a technické kapacity potrebné na riadne a včasné plnenie záväzkov vyplývajúcich z tejto Zmluvy,
     3. spĺňa všetky požiadavky kladené Právnymi predpismi na výkon činností podľa tejto Zmluvy. Zhotoviteľ je povinný Objednávateľovi kedykoľvek počas trvania Zmluvy preukázať splnenie podmienok v zmysle Právnych predpisov.

Zhotoviteľ je povinný Objednávateľovi kedykoľvek počas trvania Zmluvy preukázať, že spĺňa požiadavky a vyhlásenia v zmysle tejto Zmluvy. Zhotoviteľ je taktiež počas trvania Zmluvy povinný udržiavať v platnosti všetky dokumenty, licencie, certifikáty, doklady preukazujúce odbornú spôsobilosť a pod. a spĺňať požiadavky a vyhlásenia, ktorých platnosť a spĺňanie preukazoval v rámci Výberového konania.

**Definície**

* 1. Pojmy, písané veľkými začiatočnými písmenami, používané v Zmluve alebo dokumentácii, ktorá súvisí so Zmluvou, majú význam, ktorý je definovaný v Zmluve alebo inej dokumentácii ktorá súvisí so Zmluvou. V zmysle tejto Zmluvy:

**Čiastočná migrácia** znamená migráciu konfigurácie v rozsahu nevyhnutnom pre realizáciu FAT testov.

**Definícia projektu** znamená dokument popisujúci dodávku a implementáciu Diela. Podlieha schváleniu Objednávateľa a po schválení sa stáva záväzným dokumentom pre realizáciu predmetu Zmluvy.

**Denník vykonávaných prác** znamená dokument na zaznamenávanie vykonávaných činností Zhotoviteľom.

**Dielo** znamená súhrn činností Zhotoviteľa vykonávaných na základe tejto Zmluvy, ktoré spočívajú v realizácii Prác, vypracovaní Dokumentácie a vykonaní Súvisiacich činností.

**Dokumentácia** znamená akúkoľvek Dokumentáciu, najmä nie však výlučne technickú a užívateľskú Dokumentáciu, vypracovávanú podľa Zmluvy v súvislosti s predmetom plnenia v zmysle tejto Zmluvy v slovenskom jazyku (ktorú je Zhotoviteľ povinný dodať v 2 papierových vyhotoveniach a v 1 digitálnom vyhotovení (napr. formáty .dwg, .pdf, MS Word, MS Excel a obrázky s nízkou mierou kompresie, resp. nekomprimované) na CD alebo inom vhodnom dátovom nosiči.

**Ďalšie požiadavky** znamenajú právo Objednávateľa v analytickej fáze už poskytnuté požiadavky na predmet plnenia podľa tejto Zmluvy obsiahnuté v Podkladoch, prílohách Zmluvy aktualizovať, spresňovať, dopĺňať, nahrádzať, vykonávať drobné zmeny, tak, aby Dielo odzrkadľovalo predstavy Objednávateľa, pričom tieto ďalšie požiadavky (ich rozsah) nebudú mať vplyv na rozsah Diela v zmysle Zmluvy (nebudú predstavovať významnú zmenu oproti pôvodne dohodnutému predmetu plnenia v zmysle Zmluvy). Pre vylúčenie pochybností sa uvádza, že zapracovanie ďalších požiadaviek nebude mať vplyv na Cenu Diela v zmysle Zmluvy (nedôjde k navýšeniu Ceny Diela).

**Factory Acceptance Tests** alebo **FAT** znamená akceptačné testy, ktoré sa podľa Zmluvy vykonajú na pracoviskách Zhotoviteľa pred tým ako dôjde k inštalovaniu Diela u Objednávateľa (na pracoviskách Objednávateľa).

**Hardware** alebo **HW** znamená hardvérové produkty a zariadenia, najmä dispečerské pracovné stanice, administrátorské pracovné stanice, monitory a tlačiarne nevyhnutné na riadne vykonanie Diela, ktorých bližšia špecifikácia vyplýva zo Zmluvy, najmä z Koncepčného návrhu riešenia, Technickej špecifikácie a iných príloh Zmluvy, dodané a nainštalované Zhotoviteľom, ktoré musia byť plne kompatibilné so SW dodaným Zhotoviteľom na základe tejto Zmluvy.

**Harmonogram** znamená podrobný časový prehľad vykonávania Diela, z ktorého vyplýva, kedy bude Zhotoviteľ realizovať jednotlivé činnosti v zmysle tejto Zmluvy.

**Koncepčný návrh riešenia** alebo **KNR** znamená dokument obsahujúci Definíciu projektu a spracovanie detailného návrhu realizácie Diela, najmä výmeny SCADA systému, a to aj architektúru funkčného riešenia a definovanie služieb poskytovaných týmto funkčným riešením, špecifikácie potrebnej technickej a komunikačnej infraštruktúry, vypracovaný v súlade s Podkladmi a Technickou špecifikáciou, postup realizácie Diela (vrátane Harmonogramu, plánu všetkých testov Diela, plánu všetkých školení a prechodu z existujúceho riešenia na dodávané funkčné riešenie). KNR bude popisovať aj rozhrania na súvisiace informačné a komunikačné systémy Objednávateľa. KNR bude vypracovaný a predložený Objednávateľovi v 2 papierových vyhotoveniach a v 1 digitálnom vyhotovení (napr. formáty .dwg, .pdf, MS Word, MS Excel a obrázky s nízkou mierou kompresie, resp. nekomprimované) na CD alebo inom vhodnom dátovom nosiči. KNR sa po písomnom schválení Oprávnenou osobou Objednávateľa vo veciach technických stáva súčasťou Technickej špecifikácie (Prílohy č. 2 Zmluvy).

**Kybernetická bezpečnosť Diela** znamená takú vlastnosť Diela, že Dielo spĺňa všetky požiadavky kybernetickej bezpečnosti a požadovanú úroveň kybernetickej bezpečnosti (*kybernetická bezpečnosť je stav, v ktorom sú siete a informačné systémy schopné odolávať na určitom stupni spoľahlivosti akémukoľvek konaniu, ktoré ohrozuje dostupnosť, pravosť, integritu alebo dôvernosť uchovávaných, prenášaných alebo spracúvaných údajov alebo súvisiacich služieb poskytovaných alebo prístupných prostredníctvom týchto sietí a informačných systémov*), je spôsobilé odolávať kybernetickým bezpečnostným incidentom (*kybernetickým bezpečnostným incidentom je akákoľvek udalosť, ktorá má z dôvodu narušenia bezpečnosti siete a informačného systému, alebo porušenia bezpečnostnej politiky alebo záväznej metodiky negatívny vplyv na kybernetickú bezpečnosť alebo ktorej následkom je 1. strata dôvernosti údajov, zničenie údajov alebo narušenie integrity systému, 2. obmedzenie alebo odmietnutie dostupnosti základnej služby alebo digitálnej služby, 3. vysoká pravdepodobnosť kompromitácie činností základnej služby alebo digitálnej služby alebo 4. ohrozenie bezpečnosti informácií*), t.j. spĺňa všetky požiadavky vyplývajúce zo všeobecne záväzných právnych predpisov, vykonávacích vyhlášok k nim a interných predpisov Objednávateľa v platnom znení, najmä zákona č. 69/2018 Z.z. o kybernetickej bezpečnosti v platnom znení, vyhlášky Národného bezpečnostného úradu č. 362/2018, ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení, smernice Európskeho parlamentu a Rady (EÚ) 2016/1148 zo 6. júla 2016 o opatreniach na zabezpečenie vysokej spoločnej úrovne bezpečnosti sietí a informačných systémov v Únii a interného predpisu Objednávateľa Bezpečnosť informačných a komunikačných systémov v SPP – distribúcia, a.s.

**Paralelná prevádzka** znamená súbežnú prevádzku súčasného SCADA systému a dodaného systému SCADA na základe tejto Zmluvy, ktorá bude trvať 6 mesiacov od dátumu ukončenia Skúšobnej prevádzky.

**Penetračné testy** znamená testy vykonávané podľa metodológií OWASP a OSSTMM za účelom zistenia stavu Kybernetickej bezpečnosti Diela zabezpečené Objednávateľom.

**Podklady** znamenajú všetky informácie a/alebo materiály, dokumenty, doklady poskytnuté Zhotoviteľovi zo strany Objednávateľa v súvislosti s plnením podľa tejto Zmluvy, v ktorých sú obsiahnuté požiadavky Objednávateľa na predmet plnenia podľa tejto Zmluvy a/alebo v súlade s ktorými je potrebné vykonať Dielo, bez ohľadu na to, či sú fyzicky pripojené k tejto Zmluve ako príloha alebo nie.

**Pokyny** znamenajú pokyny Objednávateľa týkajúce sa vykonávania Diela Zhotoviteľom, ktorými je Zhotoviteľ pri vykonávaní Diela viazaný a vo vzťahu ku ktorým je Zhotoviteľ povinný postupovať v súlade s touto Zmluvou.

**Práce** znamenajú všetky činnosti, ktoré je potrebné v zmysle tejto Zmluvy realizovať, vykonávané v rozsahu požadovanom Zmluvou, resp. v rozsahu potrebnom na dosiahnutie účelu tejto Zmluvy.

**Pracovníci Objednávateľa/Zhotoviteľa** (písané malými začiatočnými písmenami) znamenajú všetky osoby vystupujúce pri plnení Zmluvy na strane príslušnej zmluvnej strany, pričom sa týmto pojmom súhrnne označujú zamestnanci príslušnej zmluvnej strany a/alebo subdodávateľa, alebo osoby v obdobnom pomere k príslušnej zmluvnej strane a/alebo subdodávateľovi, alebo akékoľvek tretie osoby konajúce v mene príslušnej zmluvnej strany a/alebo subdodávateľa.

**Preberací protokol** znamená dokument potvrdzujúci odovzdanie a prevzatie Diela (alebo jeho časti spôsobilej samostatného prevzatia v zmysle Prílohy č. 2 Zmluvy alebo písomnej dohody zmluvných strán).

**Satisfaction Acceptance Tests** alebo **SAT** znamená akceptačné testy, ktoré sa podľa Zmluvy vykonajú na pracoviskách Objednávateľa pred zahájením Skúšobnej prevádzky.

**SCADA** alebo **SCADA systém** znamená systém (Hardware, Software a aplikačné vybavenie) slúžiaci na riadenie a monitorovanie distribučnej siete zemného plynu na celom území SR, ktorý pozostáva z hlavného a záložného systému umiestneného v dátových centrách Objednávateľa, ktorého výmena je predmetom tejto Zmluvy.

**Skúšobná prevádzka** znamená prevádzku Diela, ktorej cieľom je otestovanie jeho kompletnej funkčnosti Objednávateľom za normálnych pracovných podmienok. Skúšobná prevádzka je vedená Pracovníkmi Objednávateľa počas ich bežnej dennej práce. Podrobný popis je súčasťou Technickej špecifikácie.

**Software** alebo **SW** znamená programové vybavenie, moduly alebo aplikácie nevyhnutné na riadne vykonanie Diela, ktorého bližšia špecifikácia vyplýva zo Zmluvy, najmä z Koncepčného návrhu riešenia, Technickej špecifikácie a iných príloh Zmluvy, ktoré musí byť plne kompatibilné s HW dodaným Zhotoviteľom na základe tejto Zmluvy a aj s hardware tvoriacim interný cloud Objednávateľa vrátane príslušných médií a tlačených materiálov ako aj údajových súborov, ktoré na základe tejto Zmluvy vyvinie alebo dodá a implementuje Zhotoviteľ, a ku ktorému Zhotoviteľ poskytne alebo zabezpečí poskytnutie licencie. Pre vylúčenie pochybností sa uvádza, že Software, ktorý nebol zhotovený a vyvinutý pre Objednávateľa v rámci Diela, ale ktorý Zhotoviteľ na základe tejto Zmluvy dodá a implementuje, či už ako systémový softvérový produkt tretích strán alebo aj systémový softvérový produkt Zhotoviteľa, sa označuje na účely tejto Zmluvy ako Software tretích strán a jeho presný zoznam tvorí súčasť Koncepčného návrhu riešenia. Software, ktorý v tomto zozname nebude uvedený, sa bude považovať za Software zhotovený a vyvinutý pre Objednávateľa v rámci Diela. Zhotoviteľ je povinný odovzdať Objednávateľovi Software (1 kópiu) na nosičoch CD-ROM alebo DVD+R pred spustením Skúšobnej prevádzky, odovzdanie a prevzatie nosičov potvrdí Objednávateľ v akceptačnom protokole v zmysle bodu 3.12 a nasl. tejto Zmluvy.

**Súvisiace činnosti** znamenajú akékoľvek činnosti Zhotoviteľa, ktoré sú vykonávané v zmysle tejto Zmluvy, resp. v rozsahu na zabezpečenie splnenia účelu tejto Zmluvy.

**Technická špecifikácia** znamená technický a bezpečnostný popis Diela obsiahnutý v Prílohe č. 2 tejto Zmluvy.

**Úplná migrácia** znamená migráciu všetkých dát v rozsahu definovanom v Technickej špecifikácii, ktorá je nevyhnutná pre realizáciu SAT testov.

**Vada/vada** znamená odchýlku v kvalite, rozsahu, funkčnosti alebo iných parametroch Diela, alebo jeho časti oproti parametrom stanoveným v tejto Zmluve (vrátane jej príloh), v Koncepčnom návrhu riešenia, v technických normách a Právnych predpisoch vrátane právnych vád Diela (resp. časti Diela).

**Vyjadrenie** znamená doplnenie, zmenu, úpravu návrhu Objednávateľa na rozšírenie interného cloudu Objednávateľa. Návrh, ku ktorému Zhotoviteľ dáva vyjadrenie, obsahuje Objednávateľom vypracovaný zoznam hardvérového a softvérového vybavenia pre rozšírenie interného cloudu a tvorí súčasť Technickej špecifikácie. Potreba rozšírenia interného cloudu priamo súvisí s realizáciou výmeny SCADA. V rozšírenom internom cloude bude umiestnená a prevádzkovaná SCADA, ktorej výmena je predmetom tejto Zmluvy.

**Bezpečnostná vada** znamená nesúlad Diela s Kybernetickou bezpečnosťou Diela.

**Kritická vada** **(vada kategórie A)** znamená, že Dielo nie je použiteľné vo svojich základných funkciách, alebo sa vyskytuje kritická funkčná vada (porucha) znemožňujúca činnosť Diela alebo Bezpečnostná vada . Tento stav môže ohroziť používanie Diela, s prípadnou možnosťou spôsobenia škôd Objednávateľovi. Do tejto kategórie patria problémy, ktoré:

* Spôsobujú ohrozenie a zneistenie pracovníkov využívajúcich, spravujúcich a obsluhujúcich Dielo,
* Vedú ku kritickým stavom pri prevádzkovaní Diela, akými sú abnormálne alebo opakujúce sa neprevádzkovateľné stavy,
* Problematické ovládanie Diela, ako napr. častá nefunkčnosť kritických funkcií bez možností náhradného riešenia,
* Spôsobujú skutočné výkonové problémy,
* Spôsobujú stratu alebo poškodenie údajov,
* Vytvárajú zavádzajúce správy (hlásenia), ktoré vedú k zlým zásahom.

**Nekritická vada** **(vada kategórie B)** znamená, že funkčnosť Diela je vo svojich funkciách znížená tak, že tento stav obmedzuje bežnú prevádzku Objednávateľa. Do tejto kategórie patria problémy, ktoré:

* Spôsobujú dočasnú nefunkčnosť systému,
* Majú charakter chýb a problémov ako u Kritických vád, ale existuje možnosť ako pracovať so systémom iným spôsobom alebo je k dispozícii náhradné riešenie,
* Nedostupnosť nekritických funkčností,
* Spôsobujú malé výkonové problémy.

**Nezávažná vada** **(Vada kategórie C)** znamená, že Dielo je použiteľné a prevádzkovateľné s minimálnymi obmedzeniami. Vada má zanedbateľný vplyv na jeho použiteľnosť a prevádzkyschopnosť. Sú to všetky ostatné drobné vady (poruchy), ktoré nespadajú do kategórií vád A a B. Do tejto kategórie patria problémy, ktoré:

* Je možné špeciálnym spôsobom obmedziť,
* Je možné pri prevádzkovaní systémov zabezpečiť prispôsobeným riešením bez straty funkčnosti,
* Nespôsobujú vadu funkčnosti systému, ale spôsobujú nekorektné zobrazovanie nekritických informácií,
* Produkujú prebytočné hlásenia,
* Spôsobujú pravopisné chyby v menu, helpoch, resp. titulkoch,
* Spôsobujú nedostatočnosť help systému,
* Sú spôsobené nepoužiteľnými hodnotami default parametrov.

**VOP Objednávateľa** znamenajú Všeobecné obchodné podmienky na vykonanie Diela/Prác/Služby Objednávateľa, ktoré sú súčasťou tejto Zmluvy ako jej Príloha č. 1.

* 1. Nadpisy v Zmluve majú iba informatívny charakter a slúžia na lepšiu orientáciu v texte Zmluvy a nemajú vplyv na výklad jej ustanovení.

**Predmet Zmluvy**

1. Predmetom tejto Zmluvy je záväzok Zhotoviteľa vykonať pre Objednávateľa Dielo, ktorého špecifikácia je uvedená v nasledujúcich ustanoveniach tohto článku a v Prílohe č. 2 Zmluvy, v termíne a cene podľa Zmluvy a záväzok Objednávateľa vykonané Dielo prevziať a zaplatiť dohodnutú Cenu Diela a zároveň je predmetom tejto Zmluvy aj udelenie súhlasu Zhotoviteľa Objednávateľovi na použitie Diela (licencia), za podmienok v nej uvedených.
2. Zhotoviteľ sa zaväzuje vykonať pre Objednávateľa Dielo – **„Výmena SCADA systému – výmena Hardware, Software a aplikačného vybavenia SCADA“.** Bližšia špecifikácia Diela je uvedená v Prílohe č. 2 Zmluvy.

**Práce**

1. Súčasťou Diela je realizácia Prác najmä, nie však výlučne v rozsahu podľa tohto bodu a/alebo Prílohy č. 2 Zmluvy, inak v rozsahu potrebnom na zabezpečenie splnenia účelu tejto Zmluvy, ktorých súčasťou je:

**2.3.1 Analytická fáza:**

1. Analýza existujúceho prostredia, východísk pre zhotovenie Diela, požiadaviek a predstáv Objednávateľa o Diele uvedených najmä v Podkladoch, prílohách tejto Zmluvy a v Ďalších požiadavkách,
2. Vypracovanie Koncepčného návrhu riešenia Diela s ohľadom na vykonanú analýzu a zistené skutočnosti a tak, aby tento zodpovedal požiadavkám a predstavám Objednávateľa v zmysle tejto Zmluvy (Podklady, prílohy Zmluvy, Ďalšie požiadavky). KNR bude obsahovať najmä Vyjadrenie, Harmonogram, plán všetkých testov Diela, plán všetkých školení, architektúru technickú, aplikačnú, bezpečnosti, ochrany dát, špecifikácia Hardware, Software a aplikačného vybavenia potrebného na výmenu SCADA, rozhrania na ostatné IT systémy Objednávateľa v zmysle popisu v Technickej špecifikácii, zoznam Software tretích strán.
3. operatívne stretnutia zmluvných strán a konzultácie (telefonicky, e-mailom, osobne) na technickej úrovni podľa potreby,
4. Zapracovávanie pripomienok Objednávateľa, odstraňovanie nedostatkov Koncepčného návrhu riešenia Diela.

**2.3.2 Realizačná fáza:**

1. Zriadenie prostredí (vývojové, testovacie),
2. Vývoj, implementácia, kastomizácia,
3. Čiastočná migrácia a testovanie FAT u Zhotoviteľa,
4. Úplná migrácia a testovanie SAT u Objednávateľa,
5. Spustenie Skúšobnej prevádzky.

**2.3.3 Produktívna fáza:**

1. Skúšobná prevádzka - po dobu 3 mesiacov od jej spustenia,
2. Podpora spustenej Skúšobnej prevádzky – podľa potreby Objednávateľa, najmä formou telefonických alebo osobných konzultácií,
3. Príprava a nasadenie do produkčnej prevádzky.

**Súvisiace činnosti**

1. Súčasťou Diela je aj realizácia Súvisiacich činností, najmä, nie však výlučne v rozsahu podľa tohto bodu a/alebo Prílohy č. 2 Zmluvy, inak v rozsahu potrebnom na zabezpečenie splnenia účelu tejto Zmluvy, ktorých súčasťou je:
2. Interné testovanie riešenia Zhotoviteľom,
3. Zapracovanie pripomienok a odstránenie nedostatkov Diela po testovaní,
4. Poskytnutie Diela alebo jeho časti pred spustením Skúšobnej prevádzky na Penetračné testy zabezpečené Objednávateľom a zapracovanie pripomienok a odstránenie nedostatkov Diela po vykonaní Penetračných testov,
5. Príprava prevádzkového prostredia v prostredí Objednávateľa,
6. Projektové riadenie,
7. Dodanie vecí, materiálov, technologických zariadení, Hardware a Software (vrátane udelenia licencií na ich používanie), potrebných na vykonanie Diela a zariadení bližšie špecifikovaných v Prílohe č. 2 a č. 3 Zmluvy a ich montáž a/alebo inštalácia  na miesto podľa Podkladov a Dokumentácie,
8. Dodanie testovacieho prostredia, ktoré bude svojou architektúrou a funkciami kopírovať prevádzkové prostredie, kde bude možné testovať nasadzovanie nových funkcionalít, updaty, patchovanie systému, vykonávať pravidelné testovanie bezpečnostných zraniteľností, ako aj prípadné školenia, ktoré si budú vyžadovať manipuláciu s dátami a systémovými nastaveniami (napr. administrátorské školenie),
9. Koordinácia prác a dodávok pri vykonávaní Diela, najmä nie však výlučne v prípade, že Zhotoviteľ plní Dielo alebo jeho časť prostredníctvom subdodávateľa,
10. Poučenie / zaškolenie Objednávateľom určených osôb (administrátor / používateľ / užívateľ), tzv. administrátorské a používateľské školenia, na správu a používanie Diela, v rozsahu a za podmienok uvedených v Prílohe č. 2 Zmluvy, ktoré Dodávateľ vykoná pred spustením Diela do Skúšobnej prevádzky, ak z Príloh tejto Zmluvy, alebo z osobitnej dohody zmluvných strán nevyplýva inak, dodanie všetkých materiálov a dokumentov potrebných pre riadne zaškolenie a zabezpečenie všetkých učebných a didaktických pomôcok,
11. Vykonanie všetkých potrebných skúšok Diela v zmysle Právnych predpisov a technických noriem, obchodných zvyklostí a požiadaviek Zmluvy, ktoré musia byť vykonané pred odovzdaním Diela,
12. Vykonávanie ďalších činností v zmysle Prílohy č. 2 Zmluvy, resp. činností, ktoré nie sú výslovne uvedené v Zmluve, avšak vykonávanie ktorých mal Zhotoviteľ v čase uzavretia Zmluvy pri vynaložení odbornej starostlivosti predpokladať, resp. ktoré možno od neho ako Zhotoviteľa v kontexte vymedzenia predmetu plnenia dôvodne očakávať.

**Dokumentácia**

1. Súčasťou Diela je aj vypracovanie Dokumentácie, najmä nie však výlučne v rozsahu podľa tohto bodu a/alebo Prílohy č. 2 Zmluvy, inak v rozsahu potrebnom na zabezpečenie splnenia účelu tejto Zmluvy, ktorej súčasťou je:
2. Základná užívateľská dokumentácia Diela s obsahom a v rozsahu potrebnom na zabezpečenie splnenia účelu tejto Zmluvy, vrátane:

* Používateľskej príručky,
* Administrátorskej príručky,
* Inštalačnej a konfiguračnej príručky,
* Aplikačnej príručky

1. Rozširujúca užívateľská dokumentácia Diela s obsahom a v rozsahu potrebnom na zabezpečenie splnenia účelu tejto Zmluvy, vrátane:

* Prevádzkového predpisu,
* Disaster recovery planu (DRP) obsahujúceho postupy a základné princípy uplatňované pri obnove SCADA infraštruktúry (spolu s bootovacími/inštalačnými/zálohovacími médiami)

1. DRP plán – popis aktivácie záložného systému (manuálne prepnutie z hlavného na záložný SCADA systém),
2. DRP plán – popis obnovy úplne zničeného SCADA systému,
3. DRP plán – popis prevzatia funkcií zostávajúcim dispečingom v prípade nedostupnosti jedného alebo dvoch dispečingov.
4. Technická dokumentácia Diela s obsahom a v rozsahu potrebnom na zabezpečenie splnenia účelu tejto Zmluvy, vrátane programovacích materiálov, popisu funkčností, ktoré boli zhotovené v rámci Diela najmä rozhrania (napr. popis scriptov, jobov, taskov, atď.), validačné mechanizmy, konfigurácie, tiež popis implementácie novej dátovej vety, poskytnutia zdrojových kódov vyvinutých pre Objednávateľa spolu s dokumentáciou potrebnou na akúkoľvek úpravu, podkladových materiálov, nastavení, obsahu databáz, komunikačné protokoly.
5. Licenčné podmienky Software tretích strán.
6. Ostatná Dokumentácia, vzťahujúca sa k Dielu, rôzna od dokladov odovzdávaných v zmysle bodu 2.13 Zmluvy, v rozsahu potrebnom na zabezpečenie splnenia účelu tejto Zmluvy; resp. vypracovanie a/alebo vedenie ostatnej Dokumentácie podľa príslušných Právnych predpisov.
7. Predmet Zmluvy vymedzený v tomto článku, je vymedzený na základe aktuálnej znalosti požiadaviek Objednávateľa a tomu zodpovedajúcej miere detailnosti špecifikácie plnenia, pričom Objednávateľ si vyhradzuje právo vznášať v rámci analytickej fázy Ďalšie požiadavky.
8. Plán všetkých testov Diela, ktorý je súčasťou Koncepčného návrhu riešenia, musí obsahovať najmenej nasledovné:

* Zoznam zariadení uvádzaných do prevádzky,
* Činnosti, ktoré sa majú vykonať pri uvedení Diela do prevádzky,
* Špecifikácie a požiadavky na zloženie profesií Zhotoviteľa, potrebných pre uvedenie Diela do prevádzky,
* Zoznam všetkých testov jednotlivých komponentov a celého systému Diela a jeho funkcionalít, testovacie scenáre, pre vylúčenie pochybností sa uvádza, že vykonanie testov nezbavuje Zhotoviteľa zodpovednosti za vady zistené po vykonaní Diela,
* Požiadavky na súčinnosť Objednávateľa počas uvádzania Diela do prevádzky,
* Zloženie a popis požadovaných protokolov o vykonaní testov podľa objektovej skladby,
* Špecifikácia školení pracovníkov údržby/prevádzky Objednávateľa, ktorá musí byť v rozsahu potrebnom pre riadne uvedenie Diela do prevádzky
* Špecifikácie dodávok komponentov a postupov pre uvedenie Diela do prevádzky,
* Časový harmonogram testov a uvedenia Diela do prevádzky.

1. Dielom nie sú činnosti a/alebo priame dodávky, ktoré zabezpečuje Objednávateľ:

* Dodanie a inštalácia hardwarového a softwarového vybavenia, ktorým sa rozšíri interný cloud Objednávateľa, v ktorom bude umiestená SCADA,
* Vykonanie Penetračných testov Diela.

1. Objednávateľ nie je povinný dodať Zhotoviteľovi veci a materiály potrebné na vykonanie Diela.
2. Objednávateľ je povinný poskytnúť Zhotoviteľovi súčinnosť potrebnú na vykonanie Diela, ak o to Zhotoviteľ požiada. Zmluvné strany po vzájomnom zodpovednom vyhodnotení a zohľadnení povahy Diela stanovili rozsah súčinnosti Objednávateľa potrebnej na vykonanie Diela na 300 MD (1 MD znamená 8 človekohodín) a tento považujú za postačujúci na riadne vykonanie Diela, zároveň sa dohodli, že v prípade požiadavky Zhotoviteľa na ďalšiu súčinnosť (nad rozsah 300 MD, t.j. nad rozsah potrebnej súčinnosti) bude ďalšia súčinnosť Objednávateľa poskytovaná za odplatu vo výške 275 EUR bez DPH / 1 MD, nárok na odplatu si Objednávateľ uplatní formou vystavenia faktúry splatnej do 14 dní od jej doručenia Zhotoviteľovi. Objednávateľ poskytne Zhotoviteľovi v súvislosti s plnením predmetu tejto Zmluvy externý prístup do počítačovej siete Objednávateľa za podmienok stanovených osobitnou Zmluvou o  externom pripojení s tretími stranami, ktorá tvorí Prílohu č. 8 tejto Zmluvy a ktorá určuje bližšie podmienky a pravidlá získania a využívania prístupu do počítačovej siete Objednávateľa. Porušenie povinností a pravidiel získania a/alebo využívania externého pripojenia stanovených Zmluvou o externom pripojení s tretími stranami a Predpisom pre externé pripojenie do počítačovej siete SPPD a/alebo porušenie povinnosti mlčanlivosti a/alebo ochrany dôverných informácií zo strany Zhotoviteľa sa považuje za podstatné porušenie zmluvných povinností zo strany Zhotoviteľa.
3. Zhotoviteľ si je vedomý, že Objednávateľovi nie sú dostupné všetky parametre súčasného SCADA, ktorého výmena je predmetom tejto Zmluvy, a že pre riadne vykonanie Diela (najmä Úplnú migráciu) je nevyhnutná spolupráca Zhotoviteľa s dodávateľom súčasného SCADA, t.j. s pôvodným zhotoviteľom SCADA. Za týmto účelom sa zmluvné strany dohodli, že Objednávateľ poskytne Zhotoviteľovi potrebnú súčinnosť za účelom zabezpečenia spolupráce nevyhnutnej k riadnemu vykonaniu Diela medzi Zhotoviteľom a pôvodným zhotoviteľom.
4. Súčasťou Diela je aj vykonanie všetkých potrebných skúšok a/alebo technickej kontroly Diela ako celku a všetkých jeho častí v zmysle Právnych predpisov, technických noriem, obchodných zvyklostí, požiadaviek Zmluvy a interných predpisov Objednávateľa, s ktorými bol Zhotoviteľ preukázateľne oboznámený, ktoré musia byť vykonané pred odovzdaním Diela. Výsledok skúšok (napr. osvedčenie o preukázaní zhody technických vlastností výrobku, technická dokumentácia, karty bezpečnostných údajov, a pod.) je Zhotoviteľ povinný Objednávateľovi oznámiť bez zbytočného odkladu po ich vykonaní. Pre vylúčenie pochybností sa uvádza, že vykonanie skúšok a/alebo technickej kontroly nezbavuje Zhotoviteľa zodpovednosti za vady zistené po vykonaní Diela a nenahrádza nezávislú výstupnú technickú kontrolu Zhotoviteľa.
5. Súčasťou Diela je aj odovzdanie dokladov, ktoré sa na Dielo vzťahujú, a ktoré sú potrebné na jeho prevzatie a užívanie v zmysle Právnych predpisov, technických noriem, obchodných zvyklostí, požiadaviek Zmluvy a interných predpisov Objednávateľa, s ktorými bol Zhotoviteľ preukázateľne oboznámený (najmä návod na obsluhu a údržbu v slovenskom jazyku (prípadne českom jazyku) a riadne vyplnený záručný list dodávaných vecí, materiálov a zariadení, platné atesty a certifikáty, materiálové certifikáty, osvedčenie o vykonaných skúškach alebo iné obdobné doklady pre použitie v Slovenskej republike).
6. Zhotoviteľ je povinný odovzdať Dokumentáciu a doklady podľa bodu 2.13 Zmluvy Objednávateľovi pred spustením Skúšobnej prevádzky Diela, na vyžiadanie Objednávateľa v stave aktuálnom v okamihu odovzdania na vyžiadanie Objednávateľa, ako aj pri ukončení Zmluvy. Pre vylúčenie pochybností sa uvádza, že udelenie licencie, resp. ostatných súhlasov Dodávateľa v zmysle článku 10. Zmluvy sa vzťahuje aj na použitie takýchto podkladových materiálov, obsahu databáz, príručiek, dokladov, Dokumentácie a KNR.
7. Zhotoviteľ vyhlasuje, že v rámci Podkladov, ktoré boli Zhotoviteľovi odovzdané počas rokovaní o obsahu tejto Zmluvy, resp. pred podpisom tejto Zmluvy v písomnej forme a/alebo pri podpise tejto Zmluvy, mu boli poskytnuté informácie, ktoré môžu byť relevantné pre plnenie Zhotoviteľa podľa tejto Zmluvy a sú pre plnenie podľa tejto Zmluvy dostatočné ako východiskové údaje.
8. Zhotoviteľ potvrdzuje, že Podklady preskúmal a detailne sa oboznámil s požiadavkami Objednávateľa uvedenými v Podkladoch a v Zmluve. V súvislosti s uvedeným Zhotoviteľ vyhlasuje, že neidentifikoval žiadne okolnosti majúce svoj priamy alebo nepriamy pôvod v Podkladoch, ktoré by mohli ovplyvniť vykonanie Diela riadne a včas v súlade so Zmluvou.
9. Akékoľvek informácie a dáta, ktoré Zhotoviteľ obdrží od Objednávateľa alebo získa inak, nezbavujú Zhotoviteľa zodpovednosti za riadne plnenie Zmluvy. Zhotoviteľ je povinný Objednávateľa upozorniť na akékoľvek chyby, nepresnosti a/alebo nedostatky a neúplnosti v Podkladoch, ak Zhotoviteľ mohol túto nevhodnosť zistiť pri vynaložení odbornej starostlivosti. Ustanovenia Zmluvy týkajúce sa Pokynov Objednávateľa sa použijú primerane.
10. Objednávateľ týmto vyhlasuje, že s použitím Podkladov spôsobom, ktorý zodpovedá plneniu Zhotoviteľa podľa tejto Zmluvy, avšak výlučne len za účelom plnenia Zhotoviteľa v zmysle tejto Zmluvy, súhlasí.
11. Zmluvné strany sa dohodli, že Dielo musí okrem vlastností výslovne dohodnutých v Zmluve najmä v jej prílohách, vrátane vlastnosti Kybernetická bezpečnosť Diela spĺňať požiadavky v zmysle technických podmienok výrobcov dodávaných zariadení, požiadaviek Podkladov a Pokynov, ak Zhotoviteľ Objednávateľa neupozornil na ich nevhodnosť, Právnych predpisov, ako aj technických noriem, obchodných zvyklostí a interných predpisov Objednávateľa, s ktorými bol Zhotoviteľ preukázateľne oboznámený,  ktoré sa vzťahujú jednak na vykonávanie Diela, ako aj na samotný predmet Diela.
12. Zhotoviteľ je povinný poskytnúť Vyjadrenie tak, aby interný cloud rozšírený o hardvérové a softvérové vybavenie v zmysle Vyjadrenia Zhotoviteľa umožnil riadne umiestnenie a prevádzkovanie SCADA, bez potreby jeho dodatočného rozšírenia alebo zmeny navrhnutého a Objednávateľom zakúpeného hardvérového a softvérového vybavenia. V opačnom prípade pôjde o vadu Diela a Zhotoviteľ bude povinný na vlastné náklady túto odstrániť.
13. Zhotoviteľ je povinný vykonať Dielo tak, aby systém SCADA bolo možné minimálne po dobu 12 rokov od vykonania Diela (od prevzatia Diela Objednávateľom) upgradovať na vyššie verzie bez potreby/nutnosti výmeny Hardware, alebo jeho časti a/alebo bez potreby/nutnosti nahradenia/výmeny SCADA systému, alebo jeho časti.
14. Pre vylúčenie pochybností sa uvádza, že Dielom sa rozumie každá činnosť Zhotoviteľa vykonávaná na základe tejto Zmluvy, a to bez ohľadu na to, či má výsledok tejto činnosti Zhotoviteľa charakter diela v zmysle § 536 ods. 2 Obchodného zákonníka, alebo diela v zmysle Autorského zákona alebo či výsledkom tejto činnosti je alebo nie je hmotný substrát.

**Vykonávanie Diela**

**Lehoty na vykonanie Diela**

1. Zhotoviteľ sa zaväzuje začať vykonávať Dielo bezodkladne po uzavretí Zmluvy a to tak, aby Dielo vykonal do **15 mesiacov od podpísania tejto Zmluvy.** Zhotoviteľ je povinný vykonávať Dielo v nasledujúcich termínoch:

**1. Analytická fáza** - **do ...................... mesiacov od podpísania tejto Zmluvy**

Analytická fáza je úspešne ukončená dňom podpísania zápisu o schválení Koncepčného návrhu riešenia Diela zo strany Objednávateľa.

**2. Realizačná fáza a spustenie Skúšobnej prevádzky** – **do** **12 mesiacov od podpísania tejto Zmluvy**

Realizačná fáza je úspešne ukončená dňom vystavenia a podpísania akceptačného protokolu so stavom *„Akceptované“* alebo *„Akceptované s výhradou“* zo strany Objednávateľa a spustením Skúšobnej prevádzky Diela.

1. Zhotoviteľ sa zaväzuje vykonávať Dielo v lehotách podľa Objednávateľom schváleného Harmonogramu vypracovaného Zhotoviteľom v súlade s termínmi v zmysle toho článku Zmluvy. Zhotoviteľ je povinný upraviť Harmonogram v súlade s pripomienkami Objednávateľa. Zhotoviteľ je povinný bez zbytočného odkladu upraviť Objednávateľom už schválený Harmonogram a predložiť ho opätovne na schválenie Objednávateľovi aj vtedy, ak o to Objednávateľ požiada.
2. V prípade že hrozí, že Zhotoviteľ nevykoná Dielo včas, Zhotoviteľ bude o tejto skutočnosti písomne informovať Objednávateľa bez zbytočného odkladu po tom, čo sa o tejto skutočnosti dozvie. Toto oznámenie bude obsahovať dôvody omeškania a predpokladaný deň vykonania Diela.
3. Splnením oznamovacej povinnosti Zhotoviteľa podľa bodu 3.3 Zmluvy nie sú dotknuté ostatné nároky Objednávateľa vyplývajúce z porušenia záväzku Zhotoviteľa vykonať Dielo včas, predovšetkým nárok na zmluvnú pokutu a na náhradu škody.
4. Zhotoviteľovi vzniká nárok na predĺženie lehôt na vykonanie Diela za podmienok a postupom v zmysle bodu 4.21. a nasl. VOP Objednávateľa.
5. Pre počítanie lehoty na vykonanie Diela podľa bodu 3.1 tejto Zmluvy platí že, do tejto lehoty sa započítavajú aj víkendy a dni pracovného pokoja a pokiaľ koniec lehoty pripadne na víkend alebo deň pracovného pokoja, tento sa neposúva na najbližší pracovný deň.

**Analytická fáza**

1. Zhotoviteľ môže pristúpiť k Realizačnej fáze Diela až po písomnom odsúhlasení detailného Koncepčného návrhu riešenia Diela zo strany Objednávateľa. Zhotoviteľ je povinný detailný Koncepčný návrh riešenia Diela predložiť Objednávateľovi na schválenie v primeranom predstihu tak, aby jej detailným preskúmaním zo strany Objednávateľa, ktoré musí trvať minimálne po dobu 15 pracovných dní a následným zapracovaním pripomienok Objednávateľa Zhotoviteľom nebola dotknutá lehota vykonania Diela.
2. V prípade, ak Koncepčný návrh riešenia Diela zodpovedá požiadavkám Objednávateľa v zmysle Zmluvy (najmä Podklady, Pokyny, Technická špecifikácia, prílohy Zmluvy, Ďalšie požiadavky), Objednávateľ odsúhlasí Koncepčný návrh riešenia Diela podpisom zápisu, ktorý vypracuje Zhotoviteľ, a z ktorého bude vyplývať súhlas Objednávateľa s predloženým návrhom a súhlas so začatím Realizačnej fázy Diela. Podpísaním tohto zápisu Objednávateľom sa Koncepčný návrh riešenia Diela stane súčasťou Prílohy č. 2 Zmluvy.
3. V prípade, ak Koncepčný návrh riešenia Diela nezodpovedá požiadavkám Objednávateľa v zmysle Zmluvy (najmä Podklady, Pokyny, Technická špecifikácia, prílohy Zmluvy, Ďalšie požiadavky), Objednávateľ tento KNR neschváli a Objednávateľ môže v zápise vytknúť Vady KNR spolu s lehotou na ich odstránenie. V prípade, že Zhotoviteľ neodstráni Vady v stanovenej lehote, Objednávateľ má právo odstúpiť od Zmluvy. Pre vylúčenie pochybností sa uvádza, že postup podľa tohto bodu (prepracovanie KNR/odstránenie vád) sa môže opakovať, dokým KNR nebude spĺňať všetky podmienky Zmluvy, požiadavky Objednávateľa oznámené Zhotoviteľovi počas realizácie Diela, platných Právnych predpisov a technických noriem, t.j. dokým s ním Objednávateľ nevysloví svoj písomný súhlas.

V prípade, že Objednávateľ jednostranne ukončí Zmluvu spôsobom podľa tohto bodu Zmluvy, strana, ktorej pred ukončením Zmluvy poskytla plnenie druhá strana, toto plnenie vráti. Zhotoviteľ nemá nárok na žiadne plnenie zo strany Objednávateľa najmä nemá nárok na náhradu nákladov vynaložených v súvislosti s Koncepčným návrhom riešenia Diela.

**Akceptačné konanie**

1. Zhotoviteľ môže pristúpiť k spusteniu Skúšobnej prevádzky Diela až po podpísaní akceptačného protokolu so stavom *„Akceptované“* alebo *„Akceptované s výhradou“* zo strany Objednávateľa. Dielo musí byť predmetom akceptačného konania. Akceptačné konanie je proces overenia funkčnosti Diela. Funkčnosť Diela sa overuje vykonaním SAT testov Zhotoviteľom a vykonaním Penetračných testov Objednávateľom.
2. Ak Objednávateľ v procese akceptácie Diela zistí, že Dielo nezodpovedá zmluvne dohodnutému rozsahu a kvalite, oznámi túto skutočnosť Zhotoviteľovi formou pripomienok a uvedie v nich zoznam Vád (Vada kategórie A, B alebo C). Objednávateľ môže Vady Diela vytýkať a Zhotoviteľ je povinný ich priebežne odstraňovať počas celého trvania akceptačného konania.
3. Po ukončení overovania funkčnosti Diela, vystaví Objednávateľ akceptačný protokol. Pre vylúčenie pochybností sa uvádza, že akceptačný protokol nie je zároveň Preberacím protokolom (na jeho základe nemôže dôjsť k odovzdaniu a prevzatiu Diela) a slúži ako podklad pre podpis Preberacieho protokolu preukazujúci priebeh akceptačných testov.
4. Objednávateľ je oprávnený stanoviť závažnosť vady s prihliadnutím na kritériá vymedzené pre jednotlivé typy vád.
5. V akceptačnom protokole Objednávateľ uvedie zoznam Vád Diela (Vada kategórie A, B alebo C). Ak Dielo vykazuje Vadu/y kategórie A v počte najmenej 1 alebo Vady kategórie B v počte viac ako 5, do akceptačného protokolu Objednávateľ uvedie záverečný stav Diela ***„Neakceptované“.*** Ak bude výsledkom akceptačného konania stav neakceptované, dochádza k prerušeniu akceptačného konania, ktoré sa opätovne obnoví po tom, ako Zhotoviteľ dodá opravené alebo náhradné Dielo. Ak Dielo vykazuje Vady kategórie B v počte nie viac ako 5 a/alebo Vadu/y kategórie C, do akceptačného protokolu Objednávateľ uvedie stav Diela ***„Akceptované s výhradou“***. Vady citované v akceptačnom protokole je Zhotoviteľ povinný odstrániť v termíne uvedenom v akceptačnom protokole, ak tam termíny nebudú uvedené najneskôr do ukončenia Skúšobnej prevádzky Diela. Neodstránenie vád uvedených v akceptačnom protokole riadne a včas sa považuje za podstatné porušenie zmluvných povinností zo strany Zhotoviteľa, je dôvodom na odmietnutie prevzatia Diela Objednávateľom a zároveň je Objednávateľ oprávnený uplatniť si zmluvné pokuty podľa ustanovení bodu 9.5 tejto Zmluvy (zmluvná pokuta pri omeškaní s odstraňovaním vád Diela v záručnej dobe).
6. Ak Dielo nevykazuje Vady, v akceptačnom protokole Objednávateľ uvedie stav Diela ***„Akceptované“.*** Dielo „*Akceptované*“ alebo „*Akceptované s výhradou“* môže byť spustené do Skúšobnej prevádzky.
7. Vykonanie poučenia/zaškolenia Objednávateľom určených osôb (obsluhy/užívateľov) na správu a používanie Diela je akceptované prezenčnou listinou zo školenia potvrdenou povereným pracovníkom Objednávateľa.
8. Pre vylúčenie pochybností sa uvádza, že Dielo sa bude odovzdávať len ako celok pokiaľ sa zmluvné strany písomne nedohodnú inak.

**Miesto plnenia**

1. Miesto plnenia znamená miesto zhotovovania Diela, ktoré vyplýva z charakteru konkrétnych činností potrebných pre realizáciu Diela v zmysle špecifikácie podľa Zmluvy alebo je bližšie špecifikované v Podkladoch, Zmluve, prípadne v Prílohe č. 2 Zmluvy. Priestory Objednávateľa na účely tejto Zmluvy znamenajú dátové centrá v Bratislave, v ktorých je prevádzkovaná SCADA (hlavný a záložný systém), dispečingy (dispečerské pracovné stanice) umiestnené v Košiciach a v Bratislave, administrátorské pracovné stanice umiestnené v Bratislave. Školenia budú realizované v priestoroch Objednávateľa, ak sa zmluvné strany nedohodnú inak.
2. Miestom odovzdania Diela je sídlo Objednávateľa, ak sa zmluvné strany nedohodnú inak.
3. Objednávateľ nie je povinný zabezpečiť pripravenosť Miesta plnenia na realizáciu plnenia v zmysle tejto Zmluvy. Objednávateľ poskytne Zhotoviteľovi pre jeho informáciu všetky údaje, ktoré má k dispozícii o pomeroch Miesta plnenia, nevyhnutných na realizáciu plnenia v zmysle tejto Zmluvy, a ktoré sú uvedené v Podkladoch. Zhotoviteľ je zodpovedný za interpretáciu, overenie a doplnenie všetkých týchto údajov.

1. Zhotoviteľ je povinný overiť relevanciu, pravdivosť, správnosť a úplnosť všetkých takto poskytnutých dát a informácií týkajúcich sa Miesta plnenia s vynaložením všetkej odbornej starostlivosti a zabezpečiť získanie všetkých potrebných dát a informácií, ak ich Objednávateľ nemá k dispozícii. Objednávateľ nenesie žiadnu zodpovednosť za správnosť, presnosť, úplnosť a dostatočnosť dát a informácií, získaných Zhotoviteľom inak ako od Objednávateľa.
2. Zhotoviteľ je povinný zabezpečiť v čase vykonávania Prác a Súvisiacich činností na pracoviskách Objednávateľa prítomnosť zodpovedného zástupcu.
3. Zmluvné strany sa dohodli, že si vzájomne umožnia vstup na Miesto plnenia v pracovnom čase (pracovný čas Objednávateľa od 8.00 hod. do 16.00 hod., pracovný čas Zhotoviteľa ..............................) za účelom riadneho zhotovenia Diela, odovzdania Diela, odstránenia vád na základe predchádzajúcej žiadosti ktorejkoľvek zmluvnej strany, ak sa zmluvné strany nedohodnú inak. Zmluvná strana je povinná oznámiť druhej zmluvnej strane požiadavku na vstup najneskôr 3 dni vopred (prípadne v primeranom predstihu tak, aby tým nebolo dotknuté dodržanie lehôt (reakčných časov) Zhotoviteľa v zmysle tejto Zmluvy, pričom je povinný definovať predpokladaný čas nevyhnutný na vykonanie činností súvisiacich s plnením Zmluvy.

**Odovzdanie Diela**

* 1. Zhotoviteľ je povinný Objednávateľa písomne vyzvať na začatie preberacieho konania Diela (alebo jeho časti spôsobilej samostatného prevzatia v zmysle Prílohy č. 2 Zmluvy alebo písomnej dohody zmluvných strán) najmenej 7 pracovných dní pred termínom, kedy bude Dielo spôsobilé na začatie preberacieho konania. Preberacie konanie je Objednávateľ povinný začať do 3 dní od termínu, kedy bude Dielo (alebo jeho časť spôsobilá samostatného prevzatia v zmysle Prílohy č. 2 Zmluvy alebo písomnej dohody zmluvných strán) spôsobilé na začatie preberacieho konania v zmysle výzvy Zhotoviteľa podľa predchádzajúcej vety.
  2. Spolu s výzvou na prevzatie Diela v zmysle predchádzajúceho bodu je Zhotoviteľ povinný Objednávateľovi predložiť:

1. zoznam vecí, materiálov a zariadení, ktoré sú súčasťou odovzdania, vrátane dokladov ktoré sa na Dielo vzťahujú, a ktoré sú potrebné na jeho prevzatie a užívanie v zmysle Právnych predpisov, technických noriem, obchodných zvyklostí a požiadaviek Zmluvy,
2. aktualizovanú konečnú Dokumentáciu,
3. zápisnice a osvedčenia o vykonaných skúškach Diela ako celku a všetkých jeho častí (vrátane úradných, funkčných, komplexných (v prípade, že zabezpečujú ucelený proces alebo funkciu) častí Diela, ktoré majú technologický charakter) v zmysle Zmluvy,
4. iné informácie, doklady a dokumenty požadované v Prílohe č. 2 Zmluvy.
   1. O odovzdaní a prevzatí Diela sa spíše Preberací protokol, ktorého návrh pripraví Zhotoviteľ, a ktorý podpíšu obe Zmluvné strany, a ktorý bude obsahovať stručný popis Diela, vyjadrenie Objednávateľa k Dielu, čitateľné mená a podpisy oprávnených zástupcov zmluvných strán, dátum prevzatia Diela a potvrdenie o vykonaní predpísaných skúšok, zhodnotenie poskytovania podpory Skúšobnej prevádzky Diela, zhodnotenie odstránenia vád uvedených v  akceptačnom protokole“ *„Akceptované s výhradou“*. V prípade, že má Dielo pri preberaní zjavné Vady, vady uvedené v akceptačnom protokole nie sú odstránené, doklady/Dokumentácia, ktoré majú byť s Dielom odovzdané nie sú kompletné, nie sú odovzdané zdrojové kódy, ktoré Zhotoviteľ pre Objednávateľa ako súčasť Diela vyvinul, alebo nosiče so Software neboli odovzdané, alebo Dielo vykazuje Vady kategórie A alebo B, je Objednávateľ oprávnený odmietnuť prevzatie Diela. O odmietnutí prevzatia Diela s popisom Vád, ktoré boli dôvodom na odmietnutie prevzatia Diela sa spíše písomný záznam. V takom prípade (keďže nedošlo k prevzatiu Diela) Zhotoviteľ je naďalej povinný vykonať a odovzdať Dielo.
   2. V prípade, že Objednávateľ prevezme Dielo s Vadami (prevzatie Diela s výhradou, najmä ak ide o Vady kategórie C alebo o drobné vady a nedorobky, ktoré neznižujú hodnotu alebo spôsobilosť Diela na použitie), budú vady popísané v Preberacom protokole s určením termínu na odstránenie vád. O odstránení vád uvedených v Preberacom protokole vydá Objednávateľ vyhlásenie (vyhlási zrušenie výhrady).
   3. Objednávateľ je oprávnený stanoviť závažnosť Vady s prihliadnutím na kritéria vymedzené pre jednotlivé typy vád.
   4. Všetky plnenia poskytnuté Zhotoviteľom nad rámec plnenia uvedeného v Zmluve musia byť vopred písomne odsúhlasené Objednávateľom. Akékoľvek plnenie nad rámec plnenia uvedeného v Zmluve zrealizované pred týmto odsúhlasením nie je Objednávateľ povinný prevziať a zaplatiť.

**Práva a povinnosti zmluvných strán**

* 1. Zhotoviteľ vykonáva Dielo na svoje náklady a na svoje nebezpečenstvo.
  2. Zhotoviteľ vykonáva Dielo s vynaložením odbornej starostlivosti, efektívne a v súlade s najlepšími profesionálnymi zvyklosťami, tak aby bol splnený účel podľa tejto Zmluvy.
  3. Zhotoviteľ zodpovedá za odbornú spôsobilosť svojich zamestnancov, subdodávateľov, resp. tretích osôb podieľajúcich sa na plnení tejto Zmluvy, za kvalitu vykonaných činností a za pravdivosť údajov uvedených v Dokumentácii.
  4. Zhotoviteľ je pri plnení Zmluvy povinný postupovať tak, aby jeho činnosťou nedošlo k škode na majetku Objednávateľa alebo tretích osôb, za prípadné škody spôsobené svojim výkonom zodpovedá v plnej výške.
  5. Objednávateľ je oprávnený kedykoľvek priebežne kontrolovať vykonávanie Diela a Zhotoviteľ je povinný za týmto účelom Objednávateľovi poskytnúť plnú súčinnosť. Neodstránenie vád vykonávania Diela v primeranej lehote poskytnutej zo strany Objednávateľa sa považuje za podstatné porušenie zmluvných povinností zo strany Zhotoviteľa.
  6. Pracovníci Zhotoviteľa musia mať požadovanú kvalifikáciu, byť odborne a zdravotne spôsobilí na výkon činností, ktoré budú vykonávať, a poučené o zásadách bezpečnosti a ochrany zdravia pri práci (ďalej len „BOZP“) a ochrany pred požiarmi (ďalej len „OPP“) v zmysle platných právnych predpisov.
  7. Zhotoviteľ sa zaväzuje pri vykonávaní Diela dodržiavať všetky povinnosti vyplývajúce pre neho z platných právnych predpisov, pri plnení predmetu tejto Zmluvy zodpovedá v plnom rozsahu za zabezpečenie BOZP, OPP, ochrany životného prostredia na Mieste plnenia tejto Zmluvy v súlade s právnymi predpismi, ako aj v súlade s ostatnými internými predpismi Objednávateľa, s ktorými bol zo strany Objednávateľa preukázateľne oboznámený, a ktoré sú aplikovateľné na činnosti vykonávané Zhotoviteľom v zmysle tejto Zmluvy a súvisia s pôsobením pracovníkov Zhotoviteľa na mieste poskytovania plnení podľa tejto Zmluvy, ak nie sú v rozpore s právnymi predpismi.
  8. Zhotoviteľ je povinný odstrániť z miesta, v ktorom realizuje Dielo, všetok odpad a nečistoty vzniknuté pri vykonávaní Diela. V prípade nesplnenia tejto povinnosti ju môže zabezpečiť Objednávateľ, pričom náklady s tým spojené bude znášať Zhotoviteľ.
  9. Zhotoviteľ je povinný akceptovať v priestoroch výkonu plnení podľa tejto Zmluvy realizáciu iných výkonov pracovníkov Objednávateľa, ako aj výkonov na základe zmlúv Objednávateľa s inými zmluvnými stranami, a svoju činnosť s nimi zosúladiť.
  10. Objednávateľ je oprávnený splnomocniť tretiu osobu na vykonávanie všetkých práv a povinností Objednávateľa z tejto Zmluvy, pričom táto je oprávnená bez potreby uzatvárania dodatku určiť svoje údaje potrebné pre doručovanie v zmysle tejto Zmluvy.
  11. Zhotoviteľ si zabezpečí na svoje nebezpečenstvo a náklady všetko vybavenie Zhotoviteľa, ktorým sa rozumejú akékoľvek nástroje, prístroje, stroje a pod. a jeho dopravenie na Miesto plnenia a mimo neho, ktoré môže potrebovať pre účely realizácie Diela.
  12. Zhotoviteľ sa zaväzuje realizovať dodávky a plnenia podľa tejto Zmluvy (vrátane udelenia licencií) tak, aby po uplynutí platnosti zmluvy o poskytovaní služby (podpora a údržba SCADA), ktorá sa uzatvára spolu s touto Zmluvou, bolo možné uzavrieť novú zmluvu o poskytovaní služby (podpora a údržba SCADA) s akoukoľvek treťou stranou s odbornou kvalifikáciou a/alebo zmluvu o dielo, ktorej predmetom bude najmä modifikácia, obnova Diela s akoukoľvek treťou stranou s odbornou kvalifikáciou.
  13. Zhotoviteľ sa zaväzuje viesť Denník vykonávaných prác, v ktorom je povinný zaznamenať aj výzvy na kontrolu plnenia Zmluvy v zmysle bodu 7.44 VOP Objednávateľa.

**Koordinačné stretnutia**

* 1. Po uzatvorení Zmluvy Objednávateľ zvolá prvé koordinačné stretnutie za účelom odovzdania najmä Podkladov a ďalších informácii potrebných pre vypracovanie Harmonogramu a vykonanie Diela Zhotoviteľom. Zhotoviteľ je povinný zúčastniť sa prvého koordinačného stretnutia. Zmluvné strany si na prvom koordinačnom stretnutí určia projektové tímy za účelom plnenia predmetu tejto Zmluvy (s vyznačením Manažéra projektu a ostatných kľúčových členov tímu). Zhotoviteľ môže zmeniť svoj projektový tím len v odôvodnených prípadoch s predchádzajúcim písomným súhlasom Objednávateľa. Manažéra projektu a ostatné kľúčové osoby projektového tímu môže Zhotoviteľ nahradiť iba osobami, ktoré spĺňajú minimálne požiadavky Objednávateľa na vzdelanie, odbornú prax a odbornú kvalifikáciu, ktoré boli uvedené v podmienkach účasti súťaže vyhlásenej Objednávateľom za účelom výberu osoby, ktorá zhotoví Dielo.
  2. Zhotoviteľ je počas zhotovovania Diela povinný zúčastňovať sa na pravidelných koordinačných stretnutiach (kontrolných dňoch), konaných v termínoch určených Objednávateľom, minimálne však 1x za mesiac, ak sa zmluvné strany nedohodnú inak, a v prípade potreby alebo na požiadanie Objednávateľa aj operatívnych koordinačných stretnutiach (operatívnych kontrolných dňoch). O priebehu kontrolného dňa alebo operatívneho kontrolného dňa a o rozhodnutiach prijatých na kontrolnom dni Objednávateľ spíše záznam, ktorý doručí Zhotoviteľovi. Rozhodnutia prijaté na kontrolných dňoch a/alebo operatívnych kontrolných dňoch sa považujú za Pokyny Objednávateľa, v súlade s ktorými je Zhotoviteľ povinný vykonávať Dielo a/alebo za požiadavky na odstránenie vád. Na kontrolných dňoch a/alebo operatívnych kontrolných dňoch je Zhotoviteľ povinný informovať Objednávateľa o stave a priebehu zhotovovania Diela. Miestom konania koordinačných stretnutí je sídlo Objednávateľa, alebo iné miesto podľa Pokynu Objednávateľa.

**Testovanie**

* 1. Zhotoviteľ ako súčasť Diela vykoná za podmienok dohodnutých v tejto Zmluve a KNR nasledovné, nie však výlučne len tu uvedené, testy Diela:

1. Individuálne a funkčné testy Diela predpísané podľa platných právnych predpisov,
2. FAT testy,
3. SAT testy
   1. Ak kontrola, test alebo skúška nebude zabezpečená včas a požadovaným spôsobom z dôvodov na strane Zhotoviteľa, alebo test, resp. skúška, či kontrola nebude úspešná, bude všetky relevantné ďalšie náklady, ako aj tie, ktoré vzniknú v dôsledku opakovania testov znášať Zhotoviteľ. Za vykonanie FAT a SAT testov Diela zodpovedá Zhotoviteľ, ktorý zabezpečí ich vykonanie podľa Harmonogramu v súlade s KNR. Zhotoviteľ je povinný opakovať testy až kým Dielo nebude vykazovať vady, Objednávateľ si však môže uplatniť zmluvnú pokutu vo výške podľa článku 9. Zmluvy za každé opätovné vykonávanie SAT testov.
   2. Je povinnosťou Zhotoviteľa zabezpečiť včas všetky certifikáty a povolenia, týkajúce sa testovania, schvaľovania a skúšok.
   3. Zhotoviteľ nemôže vykonávať žiadne testy bez prítomnosti zástupcu Objednávateľa, najmä nie FAT a SAT testy.
   4. Zhotoviteľ je povinný Objednávateľa vyzvať na účasť na testoch najneskôr 10 (desať) pracovných dní pred ich realizáciou, ak sa zmluvné strany nedohodli inak.
   5. Zhotoviteľ vykonaná testy potom ako navrhnutý termín Objednávateľ potvrdí emailom, pričom Objednávateľ zašle vyjadrenie k realizácii testov do 5 (päť) pracovných dní odo dňa doručenia výzvy Zhotoviteľa podľa predchádzajúceho bodu. Ak Objednávateľ nezašle Zhotoviteľovi vyjadrenie v uvedenej lehote, považuje sa to za nesúhlas s vykonaním testov v navrhnutom termíne.
   6. Všetka relevantná technická dokumentácia, týkajúca sa testovaného zariadenia, musí byť predložená Zhotoviteľom Objednávateľovi na posúdenie najneskôr 5 (päť) pracovných dní pred realizáciou testovania. Ak bude táto dokumentácia predložená s omeškaním, má Objednávateľ právo žiadať posun termínu vykonania príslušných testov o dobu tohto omeškania. Za omeškanie je v takomto prípade zodpovedný Zhotoviteľ, ktorý je na svoje náklady povinný vyvinúť maximálne úsilie a prijať opatrenia na elimináciu tohto omeškania.
   7. Prítomnosť zástupcu Objednávateľa a/alebo ním poverených osôb nezbavuje Zhotoviteľa akýchkoľvek jeho povinností stanovených v Zmluve.
   8. Všetky testy požadované na základe tejto Zmluvy sú zahrnuté v plnení rozsahu Diela. Zhotoviteľ znáša náklady na kontroly, testy, skúšky, prípravu relevantnej dokumentácie, vydanie potrebných certifikátov a úradných potvrdení, ako aj analýzy a kontroly oprávnených laboratórií, potrebných podľa platných predpisov. Pre vylúčenie pochybností sa uvádza, že vykonanie testov nezbavuje Zhotoviteľa zodpovednosti za vady zistené po vykonaní Diela.
   9. Zhotoviteľ rovnako znáša aj náklady na prípadnú účasť príslušných orgánov na skúškach alebo kontrolách, požadované platnými predpismi. Náklady na účasť zástupcov Objednávateľa na kontrolách a skúškach Diela znáša Objednávateľ.
   10. Objednávateľ je oprávnený podrobiť Dielo alebo časť Diela Penetračným testom. Zhotoviteľ je povinný poskytnúť Dielo alebo časť Diela Objednávateľovi na vykonanie Penetračných testov v lehotách v zmysle Harmonogramu. Ak v Harmonograme nie sú tieto termíny osobitne uvedené, v dostatočnom predstihu pred termínom spustenia Skúšobnej prevádzky, keďže Penetračné testy sú súčasťou akceptačného konania.
   11. Penetračné testy vykonáva, resp. zabezpečuje ich vykonanie Objednávateľ, pričom minimálny časový rozsah vykonávania Penetračných testov je 14 pracovných dní. Objednávateľ je povinný oznámiť termín a miesto vykonávania Penetračných testov najneskôr 5 pracovných dni vopred. Zhotoviteľ je povinný poskytnúť Objednávateľovi v súvislosti vykonávaním Penetračných testov všetku potrebnú súčinnosť. Pre vylúčenie pochybností sa uvádza, že vykonanie Penetračných testov nezbavuje Zhotoviteľa zodpovednosti za vady zistené po vykonaní Diela.
   12. Zhotoviteľ berie na vedomie, že Penetračné testy sa nevykonávajú s cieľom deštrukcie systému, ale niektoré z testov sú cielene zamerané na overenie integrity systému/dát a v prípade, ak systém je nezabezpečený a/alebo zle zabezpečený môžu Penetračné testy narušiť integritu systému a jeho dát, v takom prípade sa to považuje za Bezpečnostnú vadu Diela a Zhotoviteľ je povinný vadu odstrániť (najmä systém obnoviť/postaviť, opraviť) a opätovne poskytnúť Dielo na Penetračné testy.
   13. Objednávateľ je oprávnený opakovať Penetračné testy Diela alebo jeho časti až kým Dielo alebo jeho časť nebude vykazovať vady, Objednávateľ si môže uplatniť zmluvnú pokutu vo výške podľa článku 9. Zmluvy za každé opätovné vykonávanie Penetračných testov.

**Subdodávateľ**

* 1. Zoznam subdodávateľov Zhotoviteľa, ktorý predložil Zhotoviteľ do času uzavretia tejto Zmluvy spolu s uvedením údajov o všetkých známych subdodávateľoch v zmysle § 41 Zákona o VO, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí Prílohu č. 4 tejto Zmluvy. Zhotoviteľ je povinný písomne oznámiť Objednávateľovi akúkoľvek zmenu údajov o subdodávateľovi, a to do piatich pracovných dní odo dňa, kedy sa Zhotoviteľ dozvedel o tejto zmene. K zmene subdodávateľa môže dôjsť len po odsúhlasení Objednávateľom na základe aktualizovania Prílohy č. 4 Zmluvy, k čomu môže dôjsť aj postupom podľa bodu 11.1 tejto Zmluvy, teda vzájomným odsúhlasením prostredníctvom elektronickej komunikácie Oprávnených osôb vo veciach zmluvných Zhotoviteľa a Objednávateľa. Zhotoviteľ je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť Objednávateľovi zámer zmeny subdodávateľa s uvedením identifikačných údajov pôvodného aj nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov).

**Poistenie**

* 1. Zhotoviteľ je povinný pri podpise Zmluvy predložením kópie poistnej zmluvy alebo poistky preukázať uzavretie poistnej zmluvy, ktorej predmetom je poistenie zodpovednosti za škodu na majetku, zdraví, vrátane krytia následných finančných škôd a zodpovednosti za škodu spôsobenú na veciach prevzatých, zverených alebo užívaných, na poistnú sumu najmenej 500.000,- EUR. Z poistnej zmluvy musí vyplývať záväzok poisťovne uhradiť škody spôsobené Zhotoviteľom, ako aj jeho subdodávateľmi.
  2. Zhotoviteľ nesmie uskutočniť ani opomenúť nič, čo by mohlo viesť k neplatnosti alebo napadnuteľnosti poistných zmlúv alebo neposkytnutiu či obmedzeniu poistného plnenia a je povinný dodržiavať poistné podmienky, resp. udržiavať v platnosti poistenie v zmysle predchádzajúceho bodu počas celej doby platnosti Zmluvy a je povinný za týmto účelom plniť povinnosti vyplývajúce pre neho z príslušných poistných zmlúv, najmä platiť poistné a plniť oznamovacie povinnosti.
  3. Zhotoviteľ nie je oprávnený znížiť výšku poistného krytia alebo podstatným spôsobom zmeniť podmienky poistných zmlúv počas doby poistenia bez predchádzajúceho písomného súhlasu Objednávateľa.
  4. Ak Zhotoviteľ nebude udržiavať poistenie v platnosti alebo nepredloží Objednávateľovi poistnú zmluvu alebo poistku, môže Objednávateľ vo svojom mene kedykoľvek uzavrieť a udržiavať poistenie pokrývajúce vyššie uvedené riziká spojené s realizáciou Diela a platiť akékoľvek poistné, ktoré je primerané na také účely a započítavať takto platené čiastky voči akýmkoľvek platbám Zhotoviteľa, ktoré sú splatné alebo sa stanú splatnými, alebo vymáhať tieto čiastky ako splatný dlh Zhotoviteľa.
  5. Zhotoviteľ je kedykoľvek na požiadanie Objednávateľa povinný preukázať splnenie povinností týkajúcich sa poistenia v zmysle tejto Zmluvy.
  6. Neudržiavanie poistenia v zmysle tejto Zmluvy a/alebo nepreukázanie splnenia povinností týkajúcich sa poistenia Objednávateľovi sa považuje za podstatné porušenie Zmluvy a zakladá právo na odstúpenie od Zmluvy zo strany Objednávateľa.
  7. Poistenie pre Dielo začína plynúť podpisom Zmluvy a potrvá do okamihu uplynutia záručnej doby podľa bodu 8.4 tejto Zmluvy.
  8. Ostatné práva a povinnosti Zhotoviteľa sú bližšie upravené v Prílohe č. 1 Zmluvy (VOP Objednávateľa).

**Cena za Dielo a platobné podmienky**

* 1. Zmluvné strany sa dohodli, že Cena Diela dohodnutá v súlade s Právnymi predpismi je:

EUR bez DPH

(slovom eur a centov);

(ďalej len „**Cena Diela**“).

Ďalšia špecifikácia Ceny Diela bez DPH môže byť uvedená v Prílohe č. 3 Zmluvy, t.j. v Rozpočte (ďalej spoločne pre špecifikáciu Ceny Diela podľa tohto článku a podľa Prílohy č. 3 len „**Špecifikácia Ceny**“).

* 1. K Cene Diela Zhotoviteľ uplatní daň z pridanej hodnoty (DPH) v zmysle Právnych predpisov.
  2. Pre vylúčenie pochybností sa uvádza, že odplata za výkon všetkých činností podľa tejto Zmluvy je súčasťou Ceny Diela.
  3. Cena Diela je stanovená na základe rozpočtu, zostaveného v súlade so špecifikáciou Diela. Podrobný rozpočet je obsiahnutý v Prílohe č. 3 tejto Zmluvy (pre vylúčenie pochybností sa uvádza, že napriek použitému pojmu „rozpočet“ nie je Cena Diela určená na základe rozpočtu v zmysle ustanovení Obchodného zákonníka, ale je určená ako cena maximálna s bližšou špecifikáciou v zmysle Zmluvy a Rozpočtu).
  4. Zmeny v špecifikácii materiálu a prác môžu byť vykonané len so súhlasom Objednávateľa a potvrdené zápisom zo strany Oprávnenej osoby vo veciach technických Objednávateľa. Zmluvné strany sa dohodli, že ak dôjde pri vykonávaní Diela k zmene jeho funkčnej alebo technickej špecifikácie obsiahnutej v Prílohe č. 2 tejto Zmluvy a v dôsledku tejto zmeny vynaloží Zhotoviteľ menej nákladov na zhotovenie Diela (napr. vykoná menej prác, dodá menej materiálu, použije lacnejšie komponenty, ako boli uvažované v projekte), je Objednávateľ oprávnený odpočítať od Ceny Diela hodnotu nákladov stanovenú podľa podrobného rozpočtu, ktoré Zhotoviteľ nevynaložil a zaplatiť Zhotoviteľovi takto zníženú Cenu. Na takto zníženú Cenu bude vystavená faktúra.
  5. V Cene Diela sú zahrnuté všetky náklady Zhotoviteľa spojené s plnením predmetu Zmluvy, ako náklady na obstaranie, materiál, výrobu, pracovnú silu, technické vybavenie, prepravné, a náklady vykladania Diela a/alebo časti, resp. vecí použitých na zhotovenie Diela v mieste plnenia, dane, clá a iné poplatky súvisiace s dovozom, poplatky súvisiace s certifikáciou výrobkov, správne a obdobné poplatky vyberané akýmkoľvek orgánom štátnej správy, správne poplatky pri zabezpečovaní vydávania Rozhodnutí Príslušných orgánov a ostatných osôb, náklady na prepravu, zhromažďovanie, zhodnotenie a/alebo zneškodnenie odpadu, náklady na zaškolenie Objednávateľom určených osôb, ak je v zmysle Zmluvy poskytované, ako aj cena Dokumentácie, ktorá je nevyhnutná na prevzatie a užívanie Diela, resp. jeho časti alebo s ním súvisí, alebo má byť dodaná v zmysle Zmluvy, alebo je súčasťou Diela v zmysle Zmluvy.
  6. Cena Diela (alebo jeho časti spôsobilej samostatného prevzatia v zmysle Prílohy č. 2 alebo písomnej dohody zmluvných strán) je splatná v lehote splatnosti riadne vystavenej a doručenej faktúry (vyúčtovacej), ktorá musí spĺňať obsahové náležitosti v zmysle Právnych predpisov a tejto Zmluvy, a ktorú je Zhotoviteľ oprávnený vystaviť po podpise Preberacieho protokolu Objednávateľom za každé plnenie podľa Zmluvy (t.j. po podpise Preberacieho protokolu k Dielu ako celku alebo jeho časti spôsobilej samostatného prevzatia v zmysle Prílohy č. 2 alebo písomnej dohody zmluvných strán).
  7. Zhotoviteľ je oprávnený vystaviť zálohové faktúry na úhradu zálohy z Ceny Diela, a to nasledovne:

1. prvú zálohovú faktúru vo výške 10% Ceny Diela výlučne po úspešnom ukončení Analytickej fázy, t.j. po podpise zápisu o schválení Koncepčného návrhu riešenia Diela zo strany Objednávateľa;
2. druhú zálohovú faktúru vo výške 40% Ceny Diela výlučne po úspešnom ukončení Realizačnej fázy, t.j. po podpise akceptačného protokolu so stavom *„Akceptované“* alebo *„Akceptované s výhradou“* zo strany Objednávateľa a spustení Skúšobnej prevádzky Diela;

(ďalej len „Zálohová faktúra“).

* 1. Záloha z Ceny Diela je splatná v lehote splatnosti riadne vystavenej a doručenej Zálohovej faktúry, ktorá musí spĺňať obsahové náležitosti v zmysle Právnych predpisov a tejto Zmluvy. K Zálohovej faktúre musí byť priložená kópia Objednávateľom podpísaného zápisu o schválení KNR a akceptačného protokolu so stavom *„Akceptované“* alebo *„Akceptované s výhradou*“.
  2. Zhotoviteľ je povinný Zálohovú faktúru označiť textom „Zálohová faktúra“ a vo faktúre uviesť text: „V zmysle dohody Vás žiadame o úhradu zálohy z Ceny Diela“. Po úhrade zálohovej faktúry zo strany Objednávateľa je Zhotoviteľ povinný v lehote do 15 dní od prijatia platby vystaviť faktúru na prijatú platbu, označiť ju textom „Faktúra“ a vo faktúre uviesť text: „Vystavujeme vám faktúru na prijatú platbu zo dňa [●] a odkaz na Zálohovú faktúru.“
  3. Lehota splatnosti faktúr (či už zálohových alebo vyúčtovacej) vystavených Zhotoviteľom je 60 dní od ich doručenia Objednávateľovi, a to bezhotovostným bankovým prevodom v mene, ktorá je dohodnutá pre Cenu na účet Zhotoviteľa uvedený na faktúre. Za deň splnenia peňažného záväzku Objednávateľa sa považuje deň odpísania dlžnej sumy z účtu Objednávateľa v prospech účtu Zhotoviteľa. Zmluvné strany sa dohodli, že pokiaľ posledný deň lehoty splatnosti pripadne podľa slovenského kalendára na deň pracovného voľna, pokoja alebo sviatok, je posledným dňom lehoty splnenia peňažného záväzku najbližší nasledujúci pracovný deň a druhá zmluvná strana bude tento deň akceptovať ako deň včasného splnenia peňažného záväzku.

Zhotoviteľ je povinný zabezpečiť, aby bankový účet uvedený na faktúre bol oznámený Finančnému riaditeľstvu SR v zmysle § 6 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“). V prípade, že bankový účet uvedený na faktúre nebude oznámený spôsobom podľa predchádzajúcej vety a Objednávateľ uhradí faktúru na tento účet, Zhotoviteľ sa zaväzuje nahradiť Objednávateľovi akúkoľvek škodu, ktorá Objednávateľovi vznikne, najmä v súvislosti s ručením za nezaplatenú daň z pridanej hodnoty uplatneným správcom dane voči Objednávateľovi. Ak sa Objednávateľ dozvie, že Zhotoviteľ neoznámil číslo bankového účtu, na ktorý má byť vykonaná úhrada faktúry, Finančnému riaditeľstvu SR, je oprávnený faktúru neuhradiť, pričom Zhotoviteľ nie je v tomto prípade oprávnený uplatniť si u Objednávateľa sankciu za neskorú úhradu. Úhrada bude vykonaná po tom, čo Zhotoviteľ preukáže splnenie oznamovacej povinnosti v zmysle § 6 zákona o DPH. Objednávateľ nebude uplatňovať osobitný spôsob úhrady dane v zmysle § 69c zákona o DPH.

* 1. Ku faktúre (vyúčtovacej) musí byť priložená kópia Preberacieho protokolu.
  2. Okrem náležitostí v zmysle Právnych predpisov musí faktúra obsahovať náležitosti v zmysle Prílohy č. 1 Zmluvy.
  3. V prípade, že faktúra nebude obsahovať náležitosti podľa Právnych predpisov alebo Zmluvy, alebo je vyhotovená obsahovo nesprávne, Objednávateľ je oprávnený vrátiť faktúru v lehote splatnosti Zhotoviteľovi, pričom v takomto prípade Cena je splatná až v lehote splatnosti vystavenej a doručenej opravenej (novej) faktúry, ktorá bude obsahovať náležitosti podľa Právnych predpisov a Zmluvy, resp. bude obsahovo správna.
  4. Zhotoviteľ je povinný vystaviť faktúru do 15 dní odo dňa odovzdania Diela (alebo jeho časti spôsobilej samostatného prevzatia v zmysle Prílohy č. 2 alebo písomnej dohody zmluvných strán).
  5. Ak je súčasťou dodávky Software, na používanie ktorého má byť podľa tejto Zmluvy udelená licencia, Zhotoviteľ musí uviesť tieto licencie ako osobitné položky v príslušnej faktúre spolu s uvedením k nim prislúchajúcim licenčným poplatkom (ako časti fakturovanej čiastky). To sa primerane vzťahuje aj na prípady, ak má byť poskytnutá licencia na užívanie práv z priemyselného vlastníctva alebo akýchkoľvek iných práv z duševného vlastníctva alebo iných obdobných práv (užívateľské oprávnenia) podľa článku 10. tejto Zmluvy.
  6. V prípade, ak v priebehu plnenia predmetu tejto Zmluvy alebo počas používania Diela vznikne potreba na nadobudnutie software a/alebo hardware produktov a/alebo udelenie licencií nad rozsah špecifikovaný v ponuke Zhotoviteľa, tvoriacej Prílohu č. 2 tejto Zmluvy, a ktorá nevyplýva zo žiadosti Objednávateľa o zmenu funkčnej a technickej špecifikácie Diela, zaväzuje sa Zhotoviteľ zabezpečiť dodanie takto požadovaných software a/alebo hardware produktov a/alebo udelenie licencií na vlastné náklady. Zmluvné strany sa dohodli, že tieto náklady sa považujú za už zahrnuté v Cene Diela.
  7. Pri zhotovovaní Diela je Zhotoviteľ povinný postupovať s odbornou starostlivosťou tak, aby časti Ceny Diela určované podľa Rozpočtu neprekročili náklady nevyhnutné na realizáciu Zmluvy, a súčasne tak, aby kvalita zodpovedala požiadavkám Zmluvy a/alebo Pokynom Objednávateľa.

**Zadržané platby**

* 1. V prípade, že Objednávateľ prevezme Dielo (alebo jeho časť spôsobilú samostatného prevzatia v zmysle Prílohy č. 2 Zmluvy alebo písomnej dohody zmluvných strán) s vadami,  ktoré sú popísané v Preberacom protokole (t.j. prevzatie Diela s výhradou), je Objednávateľ oprávnený zadržať najviac 15 % z Ceny Diela alebo jej časti do doby odstránenia všetkých vád („Zádržné“). Objednávateľ je oprávnený uplatniť si právo podľa predchádzajúcej vety nezaplatením ktorejkoľvek faktúry (vyúčtovacej) doručenej mu Zhotoviteľom na základe tejto Zmluvy. Momentom uplatnenia zádržného práva podľa tohto bodu prestáva plynúť lehota splatnosti časti dotknutej faktúry, a to až do výšky zadržanej platby.
  2. Zádržné Objednávateľ uvoľní do 7 pracovných dní od vyhlásenia zrušenia výhrady v zmysle bodu 4.4. tejto Zmluvy po odstránení vád a nedorobkov uvedených v Preberacom protokole Diela ako celku, nie však skôr ako v lehote splatnosti poslednej faktúry vystavenej Zhotoviteľom v zmysle Zmluvy.
  3. Ak Zhotoviteľ neodstráni vady a nedorobky Diela uvedené v Preberacom protokole riadne a včas, Objednávateľ je oprávnený odstrániť vady sám, alebo ich nechať odstrániť tretej osobe a požadovať od Zhotoviteľa náhradu nákladov takéhoto odstránenia vád v plnej výške, pričom na úhradu týchto nákladov je Objednávateľ oprávnený použiť Zádržné alebo jeho časť. Objednávateľ je oprávnený použiť Zádržné alebo jeho časť aj na úhradu škody, ktorá vznikla Objednávateľovi konaním Zhotoviteľa, ktoré je v rozpore s touto Zmluvou alebo Právnymi predpismi a úhradu zmluvnej pokuty podľa tejto Zmluvy.

**Prechod vlastníctva a nebezpečenstva škody**

* 1. Zhotoviteľ vyhlasuje, že je oprávnený nakladať so súčasťami Diela, vrátane tých ktoré majú charakter duševného vlastníctva, z ktorých sa má Dielo zhotoviť a nie sú zaťažené právami tretích osôb.
  2. Objednávateľ nadobudne vlastnícke právo k veciam, ktoré sa podľa povahy, prípadne podľa tejto Zmluvy, majú stať vlastníctvom Objednávateľa, okamihom protokolárneho odovzdania a prevzatia Diela. Objednávateľ je vlastníkom aj tých vecí, ktoré sa stali súčasťou Diela, ak aj tých vecí, ktoré sú na základe tejto Zmluvy dodávané Zhotoviteľom.
  3. Nebezpečenstvo škody na Diele, ako aj na všetkých veciach a súčastiach potrebných na zhotovenie Diela, ako aj tých, ktoré sú na základe tejto Zmluvy dodávané Zhotoviteľom, znáša Zhotoviteľ až do času protokolárneho odovzdania a prevzatia Diela Objednávateľom.

**Niektoré ustanovenia týkajúce sa zodpovednosti za vady**

* 1. Zhotoviteľ zodpovedá za to, že Dielo je vykonané v súlade s podmienkami stanovenými touto Zmluvou vrátane jej príloh, Koncepčným návrhom riešenia, za jeho plnú funkčnosť a použiteľnosť na účel, na ktorý bolo zhotovené, a že si počas záručnej doby zachová vlastnosti dojednané v tejto Zmluve.
  2. Zhotoviteľ zodpovedá za vady, ktoré má Dielo alebo časť Diela v okamihu prechodu nebezpečenstva škody na Diele na Objednávateľa v zmysle tejto Zmluvy, a to aj v prípade, keď sa vada stane zjavnou až po tomto okamihu (skryté vady).
  3. Zhotoviteľ nenesie zodpovednosť za chyby a vady, ktoré vznikli v dôsledku neodbornej prevádzky, obsluhy a údržby Diela, resp. jeho používaním v rozpore so záručnými podmienkami, návodom na použitie, alebo inými dokladmi dodanými Zhotoviteľom, resp. s obvyklým spôsobom užívania. Zhotoviteľ však zodpovedá za akúkoľvek inú vadu, rôznu od bežného opotrebenia Diela, ktorá vznikne na Diele aj po okamihu uvedenom v predchádzajúcom bode, ak táto vada vznikne v súvislosti s postupom Objednávateľa (napr. vady, ktoré vzniknú poškodením Diela Objednávateľom, jeho zamestnancom alebo inou stranou, alebo v dôsledku konania Objednávateľa, jeho zamestnanca alebo inej strany) plne v súlade so záručnými podmienkami, návodom na použitie, alebo inými dokladmi dodanými Zhotoviteľom, resp. s obvyklým spôsobom užívania Diela. Zhotoviteľ zodpovedá za výrobné vady Diela (vady identifikované počas záručnej doby nespôsobené neodborným zásahom zo strany Objednávateľa) a Bezpečnostné vady Diela počas celej doby trvania záručnej doby a je povinný odstrániť ich na vlastné náklady. Zmluvné strany sa dohodli, že v prípade pochybností platí, že ide o vadu, za ktorú Zhotoviteľ zodpovedá.
  4. Záručná doba na Dielo je 36 mesiacov (ďalej len „záruka“ alebo „záruka za akosť*“)*a začína plynúť odo dňa protokolárneho odovzdania a prevzatia Diela alebo jeho časti spôsobilej samostatného prevzatia v zmysle Prílohy č. 2 Zmluvy alebo písomnej dohody zmluvných strán.
  5. Ak je záručná doba stanovená výrobcom vecí, materiálov a/alebo zariadení použitých na zhotovenie Diela alebo stanovená Právnymi predpismi dlhšia ako je dohodnutá v Zmluve, platí táto dlhšia záruka.
  6. Zhotoviteľ poskytuje záruku za to, že počas trvania záručnej doby bude Dielo (vrátane akýchkoľvek prác a/alebo dodávok, ktoré Zhotoviteľ vykonal a/alebo poskytol) plne funkčné a prevádzkyschopné, a že si zachová vlastnosti a parametre (najmä, avšak nie výlučne, parametre uvedené v Technickej špecifikácii) dohodnuté touto Zmluvou.
  7. Ak má Dielo, resp. časť Diela vady, Objednávateľ tieto písomne oznámi Zhotoviteľovi (ďalej len „Oznámenie vád“) spolu so stručným popisom vád.
  8. Voľbu nároku, ktorý si Objednávateľ vo vzťahu k vade uplatňuje a primeranú lehotu, v ktorej má Zhotoviteľ poskytnúť zvolené záručné plnenie oznámi Objednávateľovi:

1. Oznámení vád, alebo
2. písomne do 5 pracovných dní po zaslaní tohto Oznámenia vád Zhotoviteľovi, prípadne od posúdenia charakteru vady Zhotoviteľom, ak je k tomuto posúdeniu potrebná súčinnosť Zhotoviteľa.
   1. Zmluvné strany sa dohodli, že Zhotoviteľ je povinný poskytnúť Objednávateľovi ním zvolené záručné plnenie.
   2. Zhotoviteľ sa zaväzuje odstrániť vady Diela na základe Oznámenia vád Objednávateľom nasledovne:
3. ak ide o  vadu kategórie A, je Zhotoviteľ povinný začať proces definovania vady (reakčná doba) bez zbytočného odkladu, najneskôr do 4 hodín od Oznámenia vád Objednávateľom a odstrániť vadu najneskôr do 48 hodín odo dňa Oznámenia vád Objednávateľom, ak sa zmluvné strany nedohodnú inak;
4. ak ide o vadu kategórie B, je Zhotoviteľ povinný začať proces definovania vady (reakčná doba) bez zbytočného odkladu, najneskôr do 24 hodín od Oznámenia vád Objednávateľom a odstrániť vadu najneskôr do 5 dní odo dňa Oznámenia vád Objednávateľom, ak sa zmluvné strany nedohodnú inak;
5. ak ide o vadu kategórie C, je Zhotoviteľ povinný začať proces definovania vady (reakčná doba) bez zbytočného odkladu, najneskôr do 48 hodín a odstrániť vadu najneskôr do 10 dní odo dňa Oznámenia vád Objednávateľom, ak sa zmluvné strany nedohodnú inak;
6. ak ide o inú vadu Diela (iná ako funkčná vada Diela) najmä nedostatky v Dokumentácii, Zhotoviteľ je povinný začať s odstraňovaním vád Diela do 3 dní odo dňa Oznámenia vád Objednávateľom a vady odstrániť do 15 dní odo dňa Oznámenia vád Objednávateľom, ak sa zmluvné strany nedohodnú inak.
   1. Objednávateľ je oprávnený stanoviť závažnosť vady s prihliadnutím na kritériá vymedzené pre jednotlivé typy vád.
   2. Na žiadosť Objednávateľa je Zhotoviteľ povinný vady Diela odstrániť, aj keď neuznáva, že za vady zodpovedá. V sporných prípadoch znáša všetky náklady vynaložené na odstránenie vady Zhotoviteľ, a to až do dohody zmluvných strán ohľadom tohto nároku, alebo do rozhodnutia o opodstatnenosti nároku z vád treťou nestrannou osobou, na ktorej sa zmluvné strany dohodnú, alebo do doby rozhodnutia príslušného súdu.
   3. Pri vadách, ktoré môžu obmedziť alebo znemožniť prevádzkovú činnosť Objednávateľa, ohroziť bezpečnosť, zdravie, životné prostredie alebo spôsobiť škodu na majetku Objednávateľa, je Objednávateľ oprávnený vykonať na náklady Zhotoviteľa všetky nevyhnutné úkony smerujúce k odvráteniu vzniku škody a/alebo vadu na náklady Zhotoviteľa odstrániť, pričom Zhotoviteľ je povinný poskytnúť Objednávateľovi všetku potrebnú súčinnosť, ak o to Objednávateľ Zhotoviteľa požiada a ďalšie kroky smerujúce k odstráneniu vady uskutočniť bezodkladne po Oznámení vád Objednávateľom. O odstránení vád zmluvné strany spíšu osobitný záznam. Uplatňovaním nárokov z vád Diela podľa tohto článku nie sú dotknuté iné nároky Objednávateľa uvedené v tejto Zmluve alebo nárok na náhradu škody a zmluvnú pokutu.
   4. Pod odstránením vady Diela (alebo jeho časti) sa rozumie najmä vykonanie všetkých nevyhnutných úkonov potrebných k tomu, aby bolo Dielo plne funkčné a prevádzkyschopné a spĺňalo vlastnosti a parametre dohodnuté touto Zmluvou najmä, nie však výlučne diagnostika vady, oprava vady, prevzatie Hardware, resp. inej časti Diela za účelom diagnostiky vady a/alebo odstránenia vady, ak ich nie je možné realizovať na Mieste plnenia a jeho vrátenie Objednávateľovi na Miesto plnenia a bezodplatné poskytnutie náhradného Hardware, resp. riešenia rovnakého druhu a kvality s porovnateľným príslušenstvom počas tejto doby (od prevzatia do vrátenia), bezodplatné dodanie originál náhradných dielov a materiálu určených na odstránenie vady Diela, servisný zásah. Zhotoviteľ je povinný k náhradným dielom odovzdať doklady, ktoré sa na tieto/tento vzťahujú, a ktoré sú potrebné na jeho prevzatie a užívanie v zmysle platných Právnych predpisov, technických noriem, obchodných zvyklostí a požiadaviek Zmluvy (najmä návod na obsluhu a údržbu v slovenskom prípadne českom jazyku a riadne vyplnený záručný list, alebo iné obdobné doklady pre použitie v Slovenskej republike a pod.).
   5. Zhotoviteľ sa zaväzuje počas trvania záručnej doby raz ročne prekontrolovať za účasti Oprávnenej osoby Objednávateľa Dielo za účelom zistenia a následne odstránenia záručných vád. O každej prehliadke bude spísaný protokol potvrdený oboma zmluvnými stranami. O záručnú prehliadku Diela požiada Zhotoviteľ Objednávateľa najmenej 5 dní pred navrhovaným termínom prehliadky. Súčasťou preventívneho záručného servisu je aj dodávka náhradných dielov a ich výmena, pričom Zhotoviteľ nemá počas trvania záručnej doby nárok na žiadnu osobitnú odplatu za ich dodanie a výmenu. Súčasťou záručnej prehliadky bude testovanie prepínania riadiacich funkcií na záložný systém a testovanie dodaných DRP plánov.

**Zmluvné sankcie**

* 1. V prípade omeškania s plnením peňažných záväzkov si veriteľ môže uplatniť úrok z omeškania vo výške 0,02 % z nezaplatenej sumy za každý deň omeškania aj formou vystavenia faktúry splatnej do 14 dní od jej doručenia veriteľovi.
  2. Objednávateľ si môže v prípade omeškania s vykonaním Diela ako celku (vrátane omeškania s dodaním dokladov vzťahujúcich sa na Dielo) alebo časti Diela zodpovedajúcej príslušnej fáze jeho realizácie v zmysle bodu 3.1 Zmluvy uplatniť u Zhotoviteľa zmluvnú pokutu vo výške 0,75 % z Ceny Diela za každý aj začatý deň omeškania aj formou vystavenia faktúry splatnej do 14 dní od jej doručenia Zhotoviteľovi.
  3. Objednávateľ si môže v prípade vykonávania opakovaných SAT testov podľa bodu 5.17 Zmluvy uplatniť u Zhotoviteľa zmluvnú pokutu vo výške 500,- EUR opakovane aj formou vystavenia faktúry splatnej 14 dní od jej doručenia Zhotoviteľovi.
  4. Objednávateľ si môže v prípade vykonávania opakovaných Penetračných testov podľa bodu 5.29 Zmluvy uplatniť u Zhotoviteľa zmluvnú pokutu vo výške 500,- EUR opakovane aj formou vystavenia faktúry splatnej 14 dní od jej doručenia Zhotoviteľovi.
  5. Objednávateľ si môže v prípade, že Zhotoviteľ neposkytne záručné plnenie riadne a včas, najmä bude v omeškaní s odstránením vád a to tak reakčnej doby ako aj doby opravy (fix time) podľa ustanovenia bodu 8.10 tejto Zmluvy, uplatniť u Zhotoviteľa zmluvnú pokutu vo výške 50,- EUR za každú aj začatú hodinu omeškania a za každý prípad osobitne (ak sú termíny uvedené alebo dohodnuté v hodinách) a vo výške 150,-EUR za každý aj začatý deň omeškania a za každý prípad osobitne (ak sú termíny uvedené alebo dohodnuté v dňoch) aj formou vystavenia faktúry splatnej do 14 dní od jej doručenia Zhotoviteľovi.
  6. Objednávateľ si môže v prípade, že Zhotoviteľ poruší povinnosť týkajúcu sa zmeny subdodávateľa podľa bodu 5.30 Zmluvy uplatniť za každý jednotlivý prípad porušenia osobitne zmluvnú pokutu voči Zhotoviteľovi vo výške 5 000,- EUR aj formou vystavenia faktúry splatnej do 14 dní od jej doručenia Zhotoviteľovi.
  7. Objednávateľ si môže v prípade, že Zhotoviteľ poruší povinnosti vyplývajúce zo Zmluvy týkajúce sa ochrany Dôverných informácií, vrátane obchodného tajomstva, osobných údajov a Osobitne chránených údajov, uplatniť u Zhotoviteľa zmluvnú pokutu vo výške 50 000,- EUR za každý jednotlivý prípad porušenia osobitne aj formou vystavenia faktúry splatnej do 14 dní od jej doručenia Zhotoviteľovi.
  8. V prípade, ak Zhotoviteľ neodstráni vadu Diela, ktorá bola Objednávateľom riadne písomne oznámená v súlade s bodom 8.7 Zmluvy, ani v dodatočnej lehote písomne určenej Objednávateľom, alebo ak písomne oznámi Objednávateľovi pred jej uplynutím, že vadu neodstráni, a funkčnosť Diela tak, ako bola popísaná v Technickej špecifikácii a užívateľskej Dokumentácii a v Prílohe č. 2 Zmluvy je vážne poškodená (vada kategórie A), Objednávateľ si môže uplatniť u Zhotoviteľa zmluvnú pokutu vo výške 100% Ceny Diela, a to bez ohľadu na to či sa jedná o odstrániteľnú alebo neodstrániteľnú vadu Diela a to aj formou vystavenia faktúry splatnej do 14 dní od jej doručenia Zhotoviteľovi.
  9. Objednávateľ si môže v prípade, že Zhotoviteľ poruší povinnosť podľa bodu 2.21 Zmluvy (vykoná Dielo tak, že na upgrade SCADA systému na vyššiu verziu bude potrebná výmena Hardware, resp. jeho časti a/alebo potrebné kompletné alebo čiastočné nahradenie SCADA systému) uplatniť u Zhotoviteľa za každý jednotlivý prípad porušenia osobitne zmluvnú pokutu vo výške 50% Ceny Diela aj formou vystavenia faktúry splatnej do 14 dní od jej doručenia Zhotoviteľovi.
  10. Pre vylúčenie pochybností sa pre účely výpočtu sankcií podľa Zmluvy Cenou rozumie Cena Diela bez DPH.
  11. Uplatnením zmluvných pokút podľa tohto článku nie je dotknutý nárok Objednávateľa na náhradu škody, ktorá mu vznikla z nesplnenia povinnosti zabezpečenej zmluvnou pokutou, v plnej výške. Uplatnením zmluvných pokút podľa tohto článku nie sú taktiež dotknuté nároky Objednávateľa z vád Diela a ostatné práva Objednávateľa vyplývajúce zo Zmluvy.



**Autorské práva a licenčná zmluva**

* 1. Zmluvné strany sa dohodli, že ak bude mať ktorákoľvek časť plnenia v zmysle Zmluvy charakter autorského diela podľa ustanovení § 3 a/alebo § 4 Autorského zákona, budú sa práva a povinnosti k autorskému dielu spravovať ustanoveniami tohto článku Zmluvy.
  2. Objednávateľ nadobudne vlastnícke právo k zobrazeniu autorského diela alebo jeho časti, na ktorom je odovzdané a/alebo k veci, prostredníctvom ktorej je autorské dielo alebo jeho časť vyjadrené jeho/jej prevzatím.
  3. Zhotoviteľ vyhlasuje, že je držiteľom (nositeľom) všetkých majetkových práv k Dielu, má výlučné právo na jeho použitie všetkými možnými spôsobmi, aké mu priznávajú Právne predpisy a medzinárodné dohovory, ktorými je SR viazaná, podľa uváženia Objednávateľa, a má oprávnenie s ním nakladať v plnom rozsahu.
  4. Zhotoviteľ vyhlasuje, že udelením súhlasu na používanie autorského diela neporušuje autorské práva tretích osôb a autorské práva tretích osôb nebudú porušené použitím autorského diela alebo jeho časti podľa uváženia Objednávateľa a k tej časti autorského diela, ktorá bola vytvorená osobou rôznou od Zhotoviteľa, je Objednávateľovi oprávnený udeliť súhlas na použitie tejto časti autorského diela vo vecnom, územnom a časovom rozsahu licencie v zmysle bodov 10.5 až 10.14 tohto článku Zmluvy, pričom ho týmto Objednávateľovi zároveň udeľuje.
  5. Objednávateľ má právo použiť Dielo pre akýkoľvek účel.
  6. Pokiaľ je súčasťou plnenia podľa Zmluvy výsledok tvorivej činnosti autora chránený ako predmet duševného vlastníctva v zmysle ustanovenia § 3 a/alebo § 4 Autorského zákona, Zhotoviteľ poskytuje Objednávateľovi nevýhradnú, vecne a územne neobmedzenú licenciu na použitie autorského diela alebo ktorejkoľvek jeho časti, a to na celú dobu trvania majetkových práv k autorskému dielu v zmysle Autorského zákona. Pre vylúčenie pochybností sa uvádza, že doba trvania majetkových práv k autorskému dielu je takto určená v zmysle ustanovenia § 32 Autorského zákona, resp. podľa charakteru autorského diela v zmysle osobitných ustanovení Autorského zákona a nejde o prípad neurčenia času, na ktorý sa licencia udeľuje v zmysle ustanovenia § 68 Autorského zákona.
  7. Na základe tejto licencie je taktiež Objednávateľ alebo ním poverená osoba oprávnená akokoľvek modifikovať, prepracovať, dopracovať, spracovať, adaptovať (kastomizovať) alebo zmeniť Dielo/autorské dielo alebo jeho časť alebo vytvoriť odvodené Dielo/autorské dielo a takéto Dielo/autorské dielo používať.
  8. Objednávateľ alebo ním poverená osoba je oprávnený Dielo/autorské dielo rozmnožovať, inštalovať a rozširovať.
  9. Licencia sa považuje za poskytnutú od okamihu spustenia Diela do Skúšobnej prevádzky. Pred týmto okamihom je Objednávateľ oprávnený autorské dielo používať iba v rozsahu a spôsobom potrebnom na vykonania testov v súlade s touto Zmluvou.
  10. Zhotoviteľ týmto ďalej Objednávateľovi udeľuje výslovný predchádzajúci súhlas na udelenie súhlasu tretej osobe na použitie Diela/autorského diela alebo jeho časti (na udelenie sublicencie) v rozsahu udelenej licencie, ako aj na postúpenie licencie. O osobe postupníka je povinný informovať Zhotoviteľa bez zbytočného odkladu.
  11. Odplata za licenciu (sublicenciu) a súhlas na udelenie sublicencie podľa tohto článku tejto Zmluvy je zahrnutá v Cene Diela v zmysle tejto Zmluvy a Zhotoviteľovi nepatrí za poskytnutie súhlasov v zmysle tejto Zmluvy žiadna ďalšia odplata.
  12. Pre vylúčenie pochybností sa uvádza, že predchádzajúce ustanovenia toho článku Zmluvy sa vzťahujú aj na Software, aplikačné vybavenia a moduly Diela alebo ich nadstavby, funkčnosti a zdrojové kódy zhotovené a vyvinuté pre Objednávateľa v rámci Diela, ako aj na Koncepčný návrh riešenia, a to vrátane ustanovení o udelenej licencii.
  13. Zmluvné strany sa dohodli, že predchádzajúce ustanovenia tohto článku Zmluvy sa primerane vzťahujú aj Dokumentáciu a doklady poskytované v rámci plnenia v zmysle Zmluvy, a to vrátane ustanovení o udelenej licencii.
  14. Zmluvné strany sa dohodli, že predchádzajúce ustanovenia tohto článku Zmluvy sa primerane vzťahujú aj na ostatné práva duševného vlastníctva a/alebo priemyselného vlastníctva, ak sa tieto budú vzťahovať na ktorúkoľvek časť plnenia v zmysle Zmluvy.

**Software tretích strán**

* 1. Pre vylúčenie pochybností sa uvádza, že predchádzajúce ustanovenia tohto článku sa nevzťahujú na Software tretích strán dodávaný a implementovaný Zhotoviteľom podľa Zmluvy. Podmienky jeho používania sa spravujú licenčnými podmienkami výrobcov Software tretích strán, ktoré je Zhotoviteľ povinný dodať Objednávateľovi v rámci Dokumentácie. Zhotoviteľ sa však zaväzuje pre Objednávateľa zabezpečiť poskytnutie licenčných práv k Software tretích strán, ktorý je autorským dielom v súlade s ust. § 3 Autorského zákona Zhotoviteľom Objednávateľovi, a to v rozsahu potrebnom pre riadne licenčné pokrytie Diela a všetkých Hardware na účel, na ktorý sa obvykle Hardware používa, pričom pre vylúčenie akýchkoľvek pochybností sa zmluvné strany dohodli, že v prípade, ak by po uzavretí Zmluvy vyšlo najavo, že rozsah (množstvo) a vecný rozsah licencií bližšie špecifikovaných v prílohe č. 3 Zmluvy nie je dostatočný pre Dielo a Hardware dodaný Zhotoviteľom Objednávateľovi podľa tejto Zmluvy, Zhotoviteľ sa zaväzuje zabezpečiť k Dielu a Hardware poskytnutie licenčných práv k Software tretích strán v potrebnom rozsahu (množstve), a to na vlastné náklady, pričom Zhotoviteľ sa zaväzuje uhradiť taktiež akékoľvek ďalšie náklady, ktoré Objednávateľovi vzniknú v dôsledku nedostatočného rozsahu licencií k Software tretích strán poskytnutého podľa tejto Zmluvy Zhotoviteľom k Hardware (akékoľvek nároky autora Software, náklady softwarového auditu vykonaného autorom Software alebo inou oprávnenou osobou a podobne). Licencie zabezpečené Zhotoviteľom podľa tohto bodu Zmluvy musia byť postupiteľné/prevoditeľné a sublicencovateľné.
  2. Zhotoviteľ vyhlasuje, že
     1. je z titulu licencie alebo sublicencie alebo na základe iných právnych skutočností oprávneným z majetkových práv k Software tretích strán v rozsahu v akom v zmysle tejto Zmluvy poskytuje (udeľuje) Objednávateľovi ako nadobúdateľovi sublicenciu a má súhlas autora Software tretích strán na udelenie sublicencie,
     2. alebo v prípade ak Zhotoviteľ nie je z titulu licencie alebo sublicencie alebo iných právnych skutočností oprávneným z majetkových práv k Software tretích strán (t.j. nie je účastníkom licenčného vzťahu k Software tretích strán, ale nadobudnutie licencie pre Zhotoviteľa len sprostredkúva alebo iným spôsobom zabezpečuje), je oprávnený na sprostredkovanie alebo iné zabezpečenie riadneho vzniku licenčného vzťahu medzi autorom Software tretích strán resp. oprávneným z majetkových práv k Software tretích strán a Objednávateľom.
  3. Zhotoviteľ ako poskytovateľ uzatvorením tejto Zmluvy udeľuje Objednávateľovi ako nadobúdateľovi súhlas na používanie Software tretích strán – licenciu, resp. sublicenciu za podmienok a v rozsahu stanovenom touto Zmluvou v súlade s účelovým určením Software tretích strán v nasledovnom rozsahu: vecne určenú pokiaľ ide o spôsob použitia v zmysle bodu 10.19 Zmluvy, územne neobmedzenú, nevýhradnú, na dobu životnosti zariadení (hardware) alebo serverov Objednávateľa, na ktorých Software tretích strán používa.
  4. Pokiaľ z dôvodu, že Zhotoviteľ nie je účastníkom licenčného vzťahu k Software tretích strán, ale nadobudnutie licencie resp. sublicencie pre Objednávateľa len sprostredkúva alebo iným spôsobom zabezpečuje, nie je na použitie Software tretích strán udelená licencia alebo sublicencia podľa ustanovenia bodu 10.17 Zmluvy, je Zhotoviteľ povinný zabezpečiť poskytnutie licencie alebo sublicencie oprávnenou osobou Objednávateľovi, a to licencie územne neobmedzenej, nevýhradnej, na dobu životnosti zariadení (hardware) alebo serverov Objednávateľa, na ktorých Software tretích strán používa, vecne určenú pokiaľ ide o spôsob použitia v zmysle bodu 10.19 Zmluvy, tak aby autorovi Software tretích strán alebo inej osobe nevznikli v súvislosti s poskytnutím licencie resp. sublicencie žiadne nároky voči Objednávateľovi, najmä avšak nielen nárok na licenčnú odmenu alebo obdobnú odplatu.
  5. Objednávateľ ako nadobúdateľ licencie resp. sublicencie je oprávnený použiť Software tretích strán nasledovne
     1. používať programové moduly Software tretích strán na svojich zariadeniach (hardware) a serveroch bez obmedzenia počtu používateľov programových modulov; za týmto účelom je Objednávateľ oprávnený vyhotoviť potrebné rozmnoženiny Software tretích strán ako celku alebo jeho jednotlivých modulov, resp. ktorejkoľvek jeho časti;
     2. zhotoviť a udržiavať zálohové kópie programových modulov Software tretích strán pre zabezpečovací účel, alebo na nahradenie oprávnene nadobudnutej inštalácie programového modulu Software tretích strán, ak sa pôvodná inštalácia zničila alebo inak poškodila;
     3. spracovať a adaptovať (kastomizovať) Software tretích strán, v rozsahu potrebnom pre použitie v prostredí Objednávateľa.
  6. Vlastnícke právo k zobrazeniu Software tretích strán (nosičom, na ktorých je uložené) alebo jeho časti Objednávateľ ako nadobúdateľ nadobudne dňom prevzatia tohto zobrazenia (nosičov, na ktorých je uložené), ktoré je povinný Zhotoviteľ ako poskytovateľ dodať Objednávateľovi.
  7. Odplata za udelenie licencie resp. sublicencie a ostatných súhlasov podľa tejto Zmluvy, ako aj sprostredkovanie alebo zabezpečenie poskytnutia licencie resp. sublicencie je zahrnutá v Cene Diela a Zhotoviteľovi nepatrí za poskytnutie a/alebo jeho zabezpečenie žiadna ďalšia odplata.

**Spoločné ustanovenia**

* 1. Zhotoviteľ vyhlasuje, že udelenie licencie podľa tejto Zmluvy nie je v rozpore so žiadnym jeho záväzkom. V prípade, ak sa takéto vyhlásenie ukáže ako nepravdivé, považuje sa to za podstatné porušenie tejto Zmluvy.
  2. Zhotoviteľ sa zaväzuje, že pri dodaní Diela podľa tejto Zmluvy neoprávnene nezasiahne ani neohrozí práva tretích osôb, najmä ale nie výlučne práva duševného vlastníctva tretích osôb. Zhotoviteľ sa zaväzuje, že pri plnení záväzkov podľa tejto Zmluvy bude dodržiavať a zabezpečí dodržiavanie práv duševného vlastníctva (vrátane autorských práv, práv k ochranným známkam, práv k dizajnom, práv výkonných umelcov, a pod.) a osobnostných práv všetkých oprávnených osôb, ktoré sa budú podieľať na plnení záväzkov podľa tejto Zmluvy. Osobitne sa Zhotoviteľ zaväzuje vysporiadať všetky potrebné práva a zabezpečiť všetky súhlasy na použitie akýchkoľvek predmetov ochrany duševného vlastníctva či ochrany osobnosti, ktoré budú použité v rámci plnenia záväzkov podľa tejto Zmluvy, a to v rozsahu licencie podľa tejto Zmluvy tak, aby mohol Objednávateľovi poskytnúť licenciu na používanie Diela ako celku ako aj na používanie ktorejkoľvek časti Diela samostatne na dobu podľa tejto Zmluvy. V opačnom prípade zodpovedá za porušenie alebo ohrozenie práv tretích osôb v celom rozsahu.
  3. Zhotoviteľ sa zaväzuje a prehlasuje, že Dielo dodané Objednávateľovi bude bez akýchkoľvek právnych vád. Ďalej Zhotoviteľ prehlasuje, že je nositeľom všetkých potrebných práv duševného vlastníctva k dodávanému Dielu aj k jeho jednotlivým častiam, a že je plne oprávnený uzavrieť s Objednávateľom túto Zmluvu, ako aj udeliť Objednávateľovi touto Zmluvou licenciu. Ak by sa vyššie uvedené prehlásenia alebo ktorékoľvek z nich, ukázali ako nesprávne alebo nepravdivé, Zhotoviteľ plne zodpovedá za všetky škody z toho vyplývajúce. Zhotoviteľ sa zaväzuje odškodniť Objednávateľa v plnom rozsahu voči akýmkoľvek nárokom tretích osôb, vynímajúc nárokov vzniknutých činnosťou, resp. vzájomnou súčinnosťou Zhotoviteľa, resp. osoby určenej Zhotoviteľom a Objednávateľa a/alebo tretej osoby určenej Objednávateľom podieľajúcej sa na zhotovení Diela, vyplývajúcich z porušenia práv týchto osôb týkajúcich sa patentov, ochranných známok, priemyselných vzorov, autorských práv, ako aj akýchkoľvek ďalších práv duševného vlastníctva v súvislosti s  dodaním Diela a/alebo poskytnutím užívacích práv k Dielu alebo jeho súčasti. V prípade, ak Objednávateľ obdrží zo strany tretej osoby uplatnenie nároku vyplývajúceho z toho, že Dielo a/alebo užívacie práva k Dielu alebo jeho súčasti poskytnuté zo strany Zhotoviteľa porušujú práva duševného vlastníctva tejto tretej osoby, Objednávateľ je povinný o tom informovať Zhotoviteľa, poskytnúť Zhotoviteľovi podporu a potrebné informácie na to, aby sa Zhotoviteľ mohol efektívne tomuto nároku brániť. Pokiaľ bude preukázaná oprávnenosť nároku tretej osoby a Objednávateľ nárok neuzná, Zhotoviteľ podľa svojej vlastnej úvahy a za účelom zastaviť tento neoprávnený zásah alebo zabezpečiť pre Objednávateľa užívacie právo buď (i) zaobstará pre Objednávateľa licenčné práva od autora/vlastníka týchto práv, a to minimálne v rozsahu uvedenom v tomto Článku Zmluvy alebo (ii) po predchádzajúcej dohode s Objednávateľom zmení poskytnuté plnenia tak, aby neporušovali práva dotknutých tretích osôb. V prípade, že nie je možné vyššie uvedené povinnosti splniť, Zhotoviteľ je povinný vrátiť Objednávateľovi už zaplatenú cenu za dodané Dielo a v plnom rozsahu nahradiť Objednávateľovi vzniknutú škodu. Predchádzajúce ustanovenia sa nedotýkajú povinnosti Zhotoviteľa odškodniť Objednávateľa v súvislosti s akýmikoľvek nákladmi, škodami alebo stratami vyplývajúcimi z týchto nárokov.
  4. Objednávateľ je oprávnený poskytnúť tretej strane všetky dostupné údaje o Diele, ktoré sú potrebné na pripojenie technických zariadení tretích strán a/alebo na výkon servisných činností na Diele a/alebo na obnovu, úpravu, modifikáciu, spracovanie Diela, vytvorenie odvodeného diela, spojenie s iným dielom alebo zaradenie do súborného diela (ak je to potrebné poskytnutie údajov podľa tohto bodu zahŕňa aj oprávnenie poskytnúť komunikačné protokoly a zdrojové kódy).
  5. Zhotoviteľ zabezpečí, aby boli chránené vynálezy, ktoré vzniknú v súvislosti s plnením tejto Zmluvy, a aby boli ponúknuté Objednávateľovi na účely ich prihlásenia v jeho mene. Zmluvné strany sa dohodli, že tieto náklady sa považujú za už zahrnuté v Cene Diela.
  6. Zhotoviteľ sa zaväzuje, že bude Objednávateľa informovať o všetkých dôležitých okolnostiach, o ktorých sa dozvie (napr. právny stav, porušovanie), a ktoré sa týkajú prihlásenia, udržania, presadenia alebo ochrany práv Objednávateľa a že ho bude podporovať pri prípadných sporoch s tretími osobami.
  7. Ustanovenia tohto článku Zmluvy sa primerane vzťahujú aj na akékoľvek úpravy a/alebo zmeny Diela, update Diela, upgrade Diela, rozvoj a/alebo vývoj častí Diela vykonané Zhotoviteľom pre Objednávateľa na základe iného zmluvného vzťahu najmä na základe Zmluvy o poskytovaní služby podpora a údržba SCADA, ev. číslo ............................., uzavretej medzi Objednávateľom a Zhotoviteľom spolu s touto Zmluvou.

**Doručovanie**

* 1. Ostatné písomnosti a prejavy vôle zmluvných strán (rôzne od tých pre doručovanie ktorých sa vyžaduje osobné doručenie, doručenie kuriérom alebo zaslanie poštou v zmysle VOP Objednávateľa), môžu byť doručované tiež na nasledovné adresy:
     1. Objednávateľovi elektronicky na adresu: [●] ;
     2. Zhotoviteľovi elektronicky na adresu:[●].
  2. Zmluvné strany sa dohodli, že akákoľvek komunikácia bez ohľadu na jej formu, vrátane poskytnutia akejkoľvek písomnej dokumentácie, realizovaná na základe tejto Zmluvy alebo v súvislosti s ňou, bude v slovenskom alebo českom jazyku.

**Ostatné ustanovenia**

* 1. Na účely vykonávania ustanovení tejto Zmluvy sú oprávnenými osobami, resp. kontaktnými osobami (ďalej len „Oprávnené osoby“) nasledovné osoby:

**za Zhotoviteľa:**

Vo veciach technických:

Manažér projektu:

[●]

Telefón: [●] E-mail: [●]

Zástupca Manažéra projektu:

[●]

Telefón: [●] E-mail: [●]

Vo veciach zmluvných:

[●]

Telefón: [●] E-mail: [●]

**za Objednávateľa:**

Vo veciach technických:

Manažér projektu:

[●]

Telefón: [●] ; E-mail: [●]

Zástupca Manažéra projektu:

[●]

Telefón: [●] ; E-mail: [●]

Vo veciach zmluvných:

[●]

Telefón: [●] ; E-mail: [●]

* 1. Zmluvné strany týmto vyhlasujú, že Oprávnené osoby disponujú oprávneniami a právomocami potrebnými pre prijímanie a realizáciu rozhodnutí v súvislosti s plnením tejto Zmluvy, avšak Oprávnené osoby zmluvných strán nie sú oprávnené Zmluvu meniť ani zrušiť, ak nie je v tejto Zmluve uvedené inak. Všade tam, kde sa v Zmluve uvádza, že za Zmluvnú stranu koná Oprávnená osoba zmluvnej strany vo veciach technických, oprávnenou osobou je Manažér projektu. Zástupca Manažéra projektu je oprávnený konať len v prípade dlhodobejšej neprítomnosti Manažéra projektu, ak jeho vyjadrenie v lehotách v zmysle tejto Zmluvy v dôsledku dlhodobejšej neprítomnosti nemožno rozumne očakávať. Zmluvné strany sa odchýlne od ustanovenia bodu 15.2 VOP Objednávateľa dohodli, že Zhotoviteľ môže zmeniť Oprávnené osoby Zhotoviteľa vo veciach technických len v odôvodnených prípadoch s predchádzajúcim písomným súhlasom Objednávateľa, pričom táto zmena je účinná okamihom doručenia písomného súhlasu Objednávateľa o zmene Zhotoviteľovi.
  2. Práva a povinnosti zmluvných strán týkajúce sa daňových povinností sú upravené v Prílohe č. 1 Zmluvy (VOP Objednávateľa).
  3. Zhotoviteľ v celom rozsahu zodpovedá za škodu vzniknutú v dôsledku porušenia svojich povinností vyplývajúcich mu zo Zmluvy alebo všeobecne záväzných právnych predpisov, najmä zodpovedá za náhodné, následné, osobité, represívne, zákonné alebo nepriame škody, vrátane straty ziskov, výnosov alebo využitia, resp. straty alebo poškodenia údajov, a túto sa zaväzuje Objednávateľovi v celom rozsahu nahradiť.

**Ochrana Dôverných informácií, osobných údajov a kybernetická bezpečnosť**

1. Zmluvné strany sú si vedomé toho, že v rámci plnenia Zmluvy môžu oni alebo ich zamestnanci, či zmluvní partneri získať vedomou činnosťou druhej zmluvnej strany alebo jej opomenutím prístup k Dôverným informáciám tejto druhej zmluvnej strany. Zmluvné strany sa zaväzujú, že zabezpečia dostatočné poučenie pre všetky osoby, ktoré sa na ich strane budú zúčastňovať na plnení tejto Zmluvy, o podstate Dôvernej informácie v zmysle tejto Zmluvy a nevyhnutnosti jej utajenia v súlade s touto zmluvou. Zmluvné strany sú v tejto súvislosti povinné zabezpečiť, aby záväzok utajenia Dôverných informácii v zmysle tejto Zmluvy prevzali všetky osoby, ktoré sú odlišné od samotných zmluvných strán a ktoré sa budú zúčastňovať na plnení tejto Zmluvy.
2. Dôverné informácie poskytnuté, odovzdané, oznámené, sprístupnené a/alebo akýmkoľvek iným spôsobom získané jednou zmluvnou stranou od druhej zmluvnej strany na základe a/alebo v akejkoľvek súvislosti so Zmluvou môžu byť použité výhradne na účely plnenia predmetu Zmluvy a v súlade s predpismi, ktoré upravujú nakladanie s takýmito údajmi. Zmluvné strany sa zaväzujú Dôverné informácie, ako aj všetky informácie poskytnuté, odovzdané, oznámené, sprístupnené a/alebo akýmkoľvek iným spôsobom získané zmluvnými stranami na základe Zmluvy a/alebo v akejkoľvek súvislosti so Zmluvou udržiavať v prísnej tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením, stratou a odcudzením.
3. Povinnosti zmluvných strán týkajúce sa ochrany Dôverných informácií sa riadia príslušnými ustanoveniami Prílohy č. 1 Zmluvy (VOP Objednávateľa) a platia bez ohľadu na ukončenie platnosti a účinnosti tejto Zmluvy. Porušenie povinností týkajúce sa ochrany Dôverných informácií (vrátane ochrany osobných údajov najmä porušenie povinnosti mlčanlivosti, utajenia osobných údajov, nedodržanie technických a organizačných opatrení na zaistenie ochrany osobných údajov, nevykonanie likvidácie osobných údajov podľa Zmluvy o spracúvaní a ochrane osobných údajov) sa považuje za podstatné porušenie zmluvných povinností zo strany Zhotoviteľa.
4. Zmluvné strany pre účely tejto Zmluvy označujú ako Dôverné informácie aj všetky informácie týkajúce sa informačných systémov a informačných aktív Objednávateľa, architektúry informačných systémov Objednávateľa, architektúry, štruktúry a zabezpečenia SCADA systému a všetky informácie citlivé z hľadiska informačnej bezpečnosti Objednávateľa, informácie, ktorých potenciálne zneužitie by mohlo ohroziť bezpečnosť prevádzkovania distribučnej siete, výsledky testov, skúšok a analýz podľa tejto Zmluvy a akékoľvek z nich vyplývajúce závery a odporúčania. Na všetky informácie podľa predchádzajúcej vety sa nevzťahujú výnimky podľa ustanovenia bodu 13.4 písm. a), b), c) Prílohy č. 1 Zmluvy (VOP Objednávateľa) a výnimky podľa ustanovenia 13.5 a), b), d) Prílohy č. 1 Zmluvy (VOP Objednávateľa), teda Zhotoviteľ nie je oprávnený bez predchádzajúceho písomného súhlasu Objednávateľa tieto Dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia predmetu Zmluvy.
5. Zhotoviteľ nie je oprávnený a zároveň sa zaväzuje neoboznamovať sa s akýmikoľvek údajmi a informáciami spracovávanými Objednávateľom v akýchkoľvek informačných alebo iných systémoch Objednávateľa, či v akýchkoľvek hmotných podobách, ktoré majú charakter telekomunikačného tajomstva, bankového tajomstva, alebo akýchkoľvek iných údajov alebo informácii, ktoré sú chránené Právnymi predpismi (ďalej aj ako „Osobitne chránené údaje“). V prípade, ak by sa Osobitne chránené údaje stali Zhotoviteľovi známe a/alebo prístupné náhodným alebo akýmkoľvek iným spôsobom, alebo došlo na jeho strane k akejkoľvek neoprávnenej manipulácii s týmito údajmi, Zhotoviteľ je povinný túto skutočnosť bezodkladne oznámiť Objednávateľovi a vyvinúť v spolupráci s Objednávateľom maximálne úsilie na to, aby sa zabránilo ďalšej neoprávnenej manipulácii s týmito údajmi, najmä aby nedošlo k šíreniu týchto údajov a tiež, aby sa zabezpečili a/alebo obnovili všetky opatrenia potrebné na ochranu týchto údajov.
6. Zhotoviteľ, ktorý bude mať prístup k osobným údajom Objednávateľa nachádzajúcich sa v IT systémoch Objednávateľa, a ktoré bude prehliadať a používať za účelom vykonania Diela, je na účely plnenia predmetu tejto zmluvy v pozícii sprostredkovateľa, sa zaväzuje spracúvať osobné údaje dotknutých osôb v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov (ďalej ako „Zákon o ochrane osobných údajov“), Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej ako „Nariadenie“) a v súlade a za podmienok stanovených Zmluvou o spracúvaní a ochrane osobných údajov, ktorá tvorí Prílohu č. 6 tejto Zmluvy. Porušenie povinnosti spracúvať osobné údaje Objednávateľa len na Objednávateľom určený účel a/alebo porušenie povinnosti spracúvať osobné údaje Objednávateľa len pre potreby Objednávateľa sa považuje za podstatné porušenie zmluvných povinností zo strany Zhotoviteľa.
7. Zhotoviteľ je povinný vykonať Dielo tak, aby toto spĺňalo všetky požiadavky a kritéria na bezpečnosť a ochranu osobných údajov vyplývajúce zo Zákona o ochrane osobných údajov a Nariadenia.

**Kybernetická bezpečnosť**

1. Zhotoviteľ si je vedomý, že Objednávateľ je v zmysle zákona č. 69/2018 Z.z. o kybernetickej bezpečnosti v platnom znení (ďalej len „Zákon o kybernetickej bezpečnosti“) zaradený do registra prevádzkovateľov základnej služby a jeho služba Prevádzka distribučnej siete plynu a technický dispečing využívaný k monitorovaniu a riadeniu distribučnej siete plynu je zaradená do Zoznamu základných služieb, ktorý je zverejnený na webovej stránke Národného bezpečnostného úradu <https://www.nbu.gov.sk/wpcontent/uploads/kyberneticka-bezpecnost/zakladne-sluzby.htm>).
2. Vzhľadom na to, že výkon činností, na ktoré sa Zhotoviteľ zaviazal v tejto Zmluve priamo súvisí s dostupnosťou, dôvernosťou a integritou prevádzky sietí a informačných systémov Objednávateľa ako prevádzkovateľa základnej služby uzavreli zmluvné strany v súlade s ustanovením § 19 ods. 2 Zákon o kybernetickej bezpečnosti Zmluvu o zabezpečení plnenia bezpečnostných opatrení a notifikačných povinností, ktorá tvorí prílohu č. 7 tejto Zmluvy. Porušenie povinností vyplývajúcich pre Zhotoviteľa zo Zmluvy o zabezpečení plnenia bezpečnostných opatrení a notifikačných povinností sa považuje za podstatné porušenie zmluvných povinností zo strany Zhotoviteľa.
3. Zhotoviteľ je povinný vykonať Dielo tak, aby:

* Dielo spĺňalo Kybernetickú bezpečnosť Diela, a to aj po celú dobu trvania záručnej doby. Za týmto účelom je Zhotoviteľ povinný najmä vykonávať a zabezpečovať bezpečnostné aktualizácie / opravy Software vydané ich výrobcami, pravidelné aktualizácie Software na základe odporúčaní výrobcov Software, dodanie nových Software v súlade s bodom 6.17 Zmluvy vrátane poskytnutia alebo zabezpečenia licencií, a to všetko na vlastné náklady tak, aby Dielo spĺňalo bezpečnostné požiadavky a bezpečnostné opatrenia aktuálne platných Právnych predpisov na úseku kybernetickej bezpečnosti. Zmluvné strany sa dohodli, že tieto náklady sa považujú za už zahrnuté v Cene Diela.

a

* audit kybernetickej bezpečnosti Diela realizovaný Objednávateľom za podmienok Zákona o kybernetickej bezpečnosti neidentifikoval nedostatky Diela majúce svoj pôvod v tom, že Dielo nespĺňa bezpečnostné požiadavky alebo bezpečnostné opatrenia požadované Zákonom o kybernetickej bezpečnosti a jeho príslušnými vykonávacími predpismi.

V prípade, ak audit kybernetickej bezpečnosti zrealizovaný v záručnej dobe identifikuje takéto nedostatky, pôjde o vadu Diela a Zhotoviteľ bude povinný odstrániť vadu (identifikované nedostatky) na vlastné náklady. Zhotoviteľ bude mať právo zúčastniť sa auditu kybernetickej bezpečnosti a vyjadriť sa k jeho záverom v nevyhnutne potrebnom rozsahu.

**Niektoré ustanovenia týkajúce sa ukončenia Zmluvy**

* 1. Zmluvné strany sa dohodli, že Zmluvu je možné ukončiť okamžitým odstúpením od Zmluvy v prípadoch predpokladaných Zmluvou a Právnymi predpismi a v prípade podstatného porušenia zmluvných povinností, za ktoré sa popri dôvodoch v zmysle Obchodného zákonníka a osobitných ustanovení Zmluvy považujú prípady podľa VOP Objednávateľa.
  2. Zmluvu je možné ukončiť aj ďalšími spôsobmi v zmysle Právnych predpisov, napr. dohodou zmluvných strán a pod.
  3. Zmluvu je Objednávateľ oprávnený vypovedať bez udania dôvodu v jednomesačnej výpovednej lehote, ktorá začína plynúť od prvého kalendárneho dňa mesiaca nasledujúceho po mesiaci, v ktorom bola písomná výpoveď doručená druhej zmluvnej strane.

**Banková záruka**

1. Zmluvné strany sa dohodli, že povinnosti Zhotoviteľa na zaplatenie zmluvných pokút, nárokov na náhradu škody ako aj akýchkoľvek ďalších povinností vyplývajúcich z tejto Zmluvy budú zabezpečené bankovou zárukou, ktorá tvorí Prílohu č. 5 tejto Zmluvy.
2. Všetky náklady a poplatky spojené s bankovou zárukou, predovšetkým s jej vystavením a predložením Objednávateľovi, znáša Zhotoviteľ.
3. Zhotoviteľ poskytne Objednávateľovi bankovú záruku, vystavenú „First Class“ bankou, ktorá pôsobí v Európskom hospodárskom priestore, v prospech Objednávateľa.
4. Zhotoviteľ musí poskytnúť Objednávateľovi listinu bankovej záruky v originálnom vyhotovení najneskôr bezprostredne pred podpisom Zmluvy. Banková záruka musí byť platná najmenej od momentu podpisu tejto Zmluvy do dňa uplynutia záručnej doby na Dielo a musí byť vystavená najmenej na sumu 200 000 €, pričom porušenie tejto povinnosti sa považuje za podstatné porušenie zmluvných povinností zo strany Zhotoviteľa.
5. Objednávateľovi vznikne právo požadovať plnenie z bankovej záruky v prípade nesplnenia akejkoľvek povinnosti Zhotoviteľa z tejto Zmluvy, a to vo výške škody spôsobenej Objednávateľovi porušením povinnosti Zhotoviteľa a/alebo vo výške zmluvnej pokuty zabezpečujúcej splnenie povinnosti Zhotoviteľa vyplývajúce z tejto Zmluvy a/alebo vo výške akejkoľvek pohľadávky Objednávateľa voči Zhotoviteľovi vzniknutej na základe alebo v súvislosti s touto Zmluvou.
6. Banková záruka je neodvolateľná a realizovaná na prvú výzvu Objednávateľa a bez námietok.
7. Nárok Objednávateľa na plnenie z bankovej záruky bude viazaný na predloženie dokumentu „Písomná výzva Objednávateľa“ na adresu sídla banky poskytujúcej bankovú záruku prípadne na inú adresu určenú bankou pri vystavení bankovej záruky, v ktorom vyzve banku na plnenie z bankovej záruky.

**Článok 16.**

**Záverečné ustanovenia**

* 1. Táto Zmluva nadobúda platnosť a účinnosť dňom podpisu zmluvnými stranami, pokiaľ z procesu uzavierania Zmluvy a/alebo Právnych predpisov, na základe ktorého/ktorých bola so Zhotoviteľom Zmluva uzavretá nevyplýva iné. V prípade ak sa v zmysle Právnych predpisov na platnosť a/alebo účinnosť Zmluvy vyžaduje jej zverejnenie a/alebo schválenie príslušným orgánom, nadobúda Zmluva platnosť a/alebo účinnosť dňom nasledujúcim po dni jej zverejnenia a/alebo schválením príslušným orgánom. Odhliadnuc od uvedeného sú zmluvné strany svojimi prejavmi viazané momentom podpisu Zmluvy.
  2. Práva a povinnosti výslovne neupravené Zmluvou sa spravujú príslušnými ustanoveniami VOP Objednávateľa, resp. príslušnými ustanoveniami Obchodného zákonníka a ostatných Právnych predpisov v prípade, že tieto nie sú výslovne upravené ani ustanoveniami VOP Objednávateľa. V prípade odchylnej úpravy Zmluvy a VOP Objednávateľa majú ustanovenia tejto Zmluvy prednosť pred ustanoveniami VOP. Zmluvné strany týmto zároveň vylučujú aplikáciu akýchkoľvek kolíznych noriem upravených v dvojstranných a/alebo viacstranných medzinárodných zmluvách a/alebo dohodách, ktoré sú súčasťou právneho poriadku Slovenskej republiky. Zmluvné strany sa týmto výslovne dohodli, že na ustanovenia INCOTERMS, ktoré vydala Medzinárodná obchodná komora v Paríži uvádzané na faktúre za plnenie v zmysle Zmluvy a/alebo inom dokumente súvisiacom so Zmluvou, ktoré sú v rozpore s dohodou zmluvných strán podľa Zmluvy, sa neprihliada. Zmluvné strany sa dohodli, že na úpravu ich práv a povinností vyplývajúcich z tejto Zmluvy sa nevzťahuje Viedenský dohovor o medzinárodnej kúpe tovaru.
  3. Ak zmluvné strany nedosiahnu dohodu o spore, ktorákoľvek zo zmluvných strán je oprávnená podať žalobu na súd, príslušný podľa procesných predpisov platných v Slovenskej republike, pre vylúčenie pochybností sa uvádza, že zmluvné strany si týmto dohodli právomoc súdov Slovenskej republiky. V prípade, že niektoré z ustanovení Zmluvy sa stane neplatným, neúčinným alebo nevykonateľným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne dohodnú na riešení, ktoré zachová kontext a účel daného ustanovenia.
  4. Zmluvné strany týmto vyhlasujú, že s obsahom tejto Zmluvy súhlasia, a že vyjadruje ich slobodnú a vážnu vôľu, ich zmluvná voľnosť nie je obmedzená a na znak súhlasu s obsahom Zmluvy túto podpisujú.
  5. Osoby, ktoré podpisujú Zmluvu vyhlasujú, že sú oprávnené konať v mene zmluvnej strany a zaväzovať zmluvnú stranu svojim podpisom.
  6. Zmluvné strany sa dohodli, že Zmluvu možno zrušiť alebo meniť písomne, pričom zmeny sa uskutočnia formou písomných dodatkov podpísaných oboma zmluvnými stranami.
  7. Zmluva je vyhotovená v 4 rovnopisoch s platnosťou originálu, pre Objednávateľa 2 a pre Zhotoviteľa 2 vyhotovenia.
  8. Zhotoviteľ svojím podpisom tejto Zmluvy potvrdzuje, že mu boli poskytnuté informácie o spracúvaní osobných údajov Objednávateľom v rozsahu stanovenom právnymi predpismi upravujúcimi ochranu osobných údajov obsiahnuté v dokumente dostupnom na http://www.spp-distribucia.sk/sk\_gdpr, a že zabezpečil poskytnutie týchto informácií Oprávneným osobám Zhotoviteľa.
  9. Pre vylúčenie pochybností sa uvádza, že akýkoľvek odkaz na deň alebo počet dní bez výslovného uvedenia, že ide o pracovný deň, znamená kalendárny deň alebo počet kalendárnych dní.
  10. Zmluvné strany podpisom tejto Zmluvy vyhlasujú, že prevzali (okrem tých dokumentov, ktoré sa súčasťou príloh stanú až po podpise Zmluvy) aj nasledujúce prílohy, ktoré tvoria neoddeliteľnú súčasť Zmluvy:

**Príloha č. 1:** VOP Objednávateľa

**Príloha č. 2:** Technická špecifikácia Diela (technická špecifikácia Objednávateľa, vrátane špecifikácie Zhotoviteľom dodávaných zariadení, ponuka Zhotoviteľa, Koncepčný návrh riešenia)

**Príloha č. 3:** Špecifikácia Ceny (Rozpočet)

**Príloha č. 4:** Zoznam subdodávateľov

**Príloha č. 5:** Banková záruka

**Príloha č. 6:** Zmluva o spracúvaní a ochrane osobných údajov

**Príloha č. 7:** Zmluvu o zabezpečení plnenia bezpečnostných opatrení a notifikačných povinností

**Príloha č. 8:** Zmluva o  externom pripojení s tretími stranami

|  |  |
| --- | --- |
| V Bratislave, dňa | V      , dňa |
| Objednávateľ: | Zhotoviteľ: |
| ------------------------------------------------ | ---------------------------------------------- |
| ------------------------------------------------ | -------------------------------------------- |